SAD: Od federalnih službenika se neće tražiti da se vakcinišu\nTanjug 11. juna 2021. 08:41\nVAŠINGTON – Američki federalni radnici neće morati da prime vakcinu protiv korona virusa pre nego što se vrate u kancelarije, navedeno je u smernicama koje je u četvrtak objavila Bajdenova administracija.\nUputstvo za federalne agencije je da bi trebalo da svoje planove o ponovnom otvaranju zasnivaju na procentu zaposlenih koji su vakcinisani, ali da je na dobroj volji zaposlenih da otkriju svoj status u vezi sa vakcinama, prenosi Glas Amerike.\nOd agencija se traži da uvedu veću fleksibilnost za neke radnike, pre svega više mogućnosti za rad od kuće i izvan uobičajenih radnih sati.\nOko 60 odsto od ukupno 4 miliona ljudi koliko je zaposleno u državnoj službi tokom pandemije radi od kuće.\nAgencije treba da podnesu svoje planove za otvaranje do sledeće nedelje, navodi se u smernicama, a trebalo bi da budu spremne da ih sprovedu do 19. jula.


Clay Paky rasveta na događaju koji je organizovala marketinška agencija M2Communications - Advertiser Serbia\nClay Paky rasveta na događaju koji je organizovala marketinška agencija M2Communications\nS ovim u veziClay PakyDelta MotorsEmil BerarM2CommunicationsMarko MaleševićMiro AntićStudio Berar\nClay Paky rasveta je korišćenja na događaju koji je organizovala marketinška agencija M2Communications prilikom lansiranja modela BMW X6 prošlog novembra u Beogradu. Događaj je tehnički produciran od strane nagrađivane kompanije Studio Berar u hotelu Crowne Plaza.\nClay Paky je kompanija koja isporučuje rasvetu za najveće i najznačajnije svetske manifestacije poput NFL Super Bowl-a, EXPO-a, Igara Komonvelta, Takmičenja za pesmu Evrovizije, banketa povodom dodela Nobelove nagrade, proslava Nove Godine u Parizu, koncerata Lady Gage, Robija Vilijamsa i mnogih drugih.\nAngažovani od strane kompanije Delta Motors, Miro Antić, kreativni direktor marketinške agencije M2Communications i Studio Berar, bili su zaduženi da kreiraju visoko sofisticirano i vizueleno zapanjujuće okruženje za goste.\nDizajner svetla Marko Malešević je postavio specijalnu vrstu rasvete kompanije Clay Paky na pod tako da stvara pistu gde se iz oblaka dima pojavljuje automobil obojen izmaglicom.\n„Marko je koristio mogućnosti koje ima ova rasveta tako da je stvorio zrake koji se probijaju kroz dim i obrazuju ‘X’, oznaku BMW X6,“ objasnio je Emil Berar, menadžer kompanije Studio Berar. „Rasveta mu je omogućila da stvori neverovatan prizor sa raznim bojama koji je upotpunio događaj.\nTasovac: Mere REM zbog rijalitija\nAmazon otvorio nov veb butik posvećen dizajnu


Ministarka privrede u poseti Knjaževcu (Foto & Video) – Knjaževačke vesti\nHome / 2021 / Ministarka privrede u poseti Knjaževcu (Foto & Video)\nMinistarka privrede u poseti Knjaževcu (Foto & Video)\nMinistarka privrede Anđelka Atanasković i državni sekretar Dragan Stevanović posetili su Knjaževac i tom prilikom obišli kompaniju S.C.S. PLUS u kojoj je trenutno zaposleno oko 170 ljudi.\nAtanasković je istakla da je reč o kompaniji koja dobro posluje i predstavlja primer dobre prakse.\nKako je ministarka navela, u vrhu prioriteta resora kojim rukovodi je podsticaj ženskog preduzetništa, a obilasci ove vrste, porodičnim kompanijama koje vode žene, treba da bude motiv i drugim damama da se otisnu u preduzetničke vode.\n„Firma S.C.S. PLUS izvozi oko 90, 95 odsto svojih proizvoda čime su obezbedili svoju budućnost. Posebno je važno što čak i u ovom vremenu oni i dalje izvoze svoje proizvode. Želimo da primerima dobre prakse pokažemo da upornim radom i trudom žene mogu da posluju uspešno. Resor na čijem sam čelu od ove godine opredeljuje sredstva za žene koje odluče da pokrenu svoj biznis. Pored bespovratnih sredstava pružamo i mentoring, što je izuzetno značajno u prvom periodu poslovanja”, rekla je Atanasković.\nNavodeći da je tokom poslovanja ova firma imala pomoć Fonda za razvoj i Ministarstva privrede, Atanasković je pozvala potencijalne preduzetnike da započnu sa svojim biznisom, ali i sve privrednike da apliciraju za neki od programa Ministarstva na čijem je čelu.\nJedan od vlasnika kompanije, Miloš Nikolić rekao je da S.C.S. PLUS posluje od 1997. godine, a da su veliku pomoć u razvoju imali od lokalne samouprave, Fonda za razvoj, kao i raznih podsticaja od države.\n„Počeli smo sa 20 radnika, a sada imamo više od 170 zaposlenih. Celokupna proizvodnja od drveta, furnira namenjena je evropskom tržištu“, rekao je Nikolić.\nOn se zahvalio ministarki na poseti navodeći da je to podstrek za dalji rad i napredak.\nPredsednik opštine Knjaževac Milan Đokić rekao je da ta opština zapošljava veliki broj ljudi i da po tome prednjači u Zaječarskom okrugu.\n„Nadam se da ćemo i u narednom periodu, a uz pomoć resornog ministarstva uspeti da zaposlimo još veći broj ljudi, a da onima koji već rade omogućimo veće zarade“, rekao je Đokić.\nOn je dodao i da je ministarku upoznao sa nekim od lokacija koje opština želi da razvije u narednom periodu uz pomoć Vlade Srbije i Ministarstva privrede.\nRođena je 1958. godine u Trsteniku, gde je završila osnovnu i srednju tehničku školu. Diplomirala je na Mašinskom fakultetu Univerziteta u Beogradu, odeljenje u Kraljevu, 1982. godine.\nOdmah potom je zasnovala radni odnos u tada Osnovnoj organizaciji udruženog rada – Namenska proizvodnja, kao elitnoj organizacionoj jedinici nekadašnjeg giganta Prve petoletke, iz koje je nakon svojinskih transformacija, početkom 90-ih godina prošlog veka, nastalo sadašnje Privredno društvo za proizvodnju namenskih proizvoda PPT- Namenska AD.\nKarijeru mašinskog inženjera započela je kao tehnolog-stručni saradnik, da bi ubrzo bila unapređena u samostalnog projektanta tehnologije za proizvodnju najznačajnijih proizvoda namenske industrije, počev od delova i sklopova koji su ugrađivani u borbena sredstva kopnene vojske, pa do komponenti za potrebe vazduhoplovnog vojnog i civilnog programa.\nPočetkom 2001. godine postaje upravnik tehnologije i intenzivno radi na organizovanju izrade tehnološke dokumentacije i procedura vezanih za proizvodnju delova i komponenti NVO. Godinu dana kasnije imenovana je za direktora Sektora kontrole kvaliteta, sa zadatkom da kreira politiku kvaliteta, imajući u vidu nove zahteve tržišta.\nSa mesta direktora Sektora kontrole kvaliteta 2012. godine odlazi na poslove zamenika direktora PPT- Namenska AD, a dve godine kasnije postaje najpre pomoćnik izvršnog direktora, a zatim i generalni direktor PPT- Namenska AD.\nDolaskom na čelo ovog privrednog društva, u relativno kratkom periodu uspela je da od fabrike sa brojnim problemima stvori modernu, tržišno orijentisanu kompaniju, koja iz godine u godinu beleži rast proizvodnje.\nPored profesionalnog rada u PPT- Namenskoj, počev od 2017. godine, kao predsednik Parlamenta privrednika Rasinskog okruga Privredne komore Srbije, aktivno učestvuje u kreiranju privredne aktivnosti Rasinskog okruga.\nZbog doprinosa razvoju privrede pomenutog okruga dobila je nekoliko nagrada, od kojih su najznačajnije nagrada Privredne komore Srbije za poslovnog lidera (2017), nagrada Asocijacije komora za najmenadžera Jugoistočne Evrope (2017), kao i nagrada „Kapetan Miša Anastasijević“ kompaniji „PPT– Namenska“ Trstenik ove godine za najbolju kompaniju u Rasinskom okrugu.\nPružila je doprinos i procesu oživljavanja proizvodnje u fabrici delova u Leposaviću, zbog čega je dobila Oktobarsko priznanje Opštine Leposavić.\nBriga za širu društvenu zajednicu, izražena kroz pokretanje privredne aktivnosti, pomoć lokalnoj samoupravi i učešće u brojnim humanitarnim akcijama, nominovali su je za nagradu počasnog građanina Opštine Trstenik u 2018. godini.\nPrevious: Važno Obaveštenje roditeljima iz PU “Bajka” Knjaževac\nNext: Preuzmite formular za konkurs OMLADINSKA UMETNIČKA MREŽA


Stefanović (SSP): Ministarstvo i Er Srbija ponovo krše zakon i kriju informacije\n► Stefanović (SSP): Ministarstvo i Er Srbija ponovo krše zakon i kriju\nZamenik predsednika Stranke slobode i pravde (SSP) Borko Stefanović najavio je danas da će uputiti žalbu Povereniku za informacije od javnog značaja protiv odgovornih u Ministarstvu finansija i Er Srbiji jer su ponovo propustili da u zakonskom roku od 15 dana dostave podatak o tome kome idu desetine miliona evra kojim se pokrivaju gubici Er Srbije i Etihada.\nU pisanoj izjavi, Stefanović je rekao da je SSP tražio od Vlade da obavesti građane koje dugove, kome i u kojem iznosu su plaćali 2016, 2017. i 2018. godine, jer se očigledno ne radi o starim dugovima JAT-a, za koje se država zakonom obavezala da ih isplati do 15. marta 2015. godine.\n"Zahtevali smo i od Er Srbije, kao većinski državne kompanije, da objavi koliko koštaju slotovi na Hitrou koje iznajmljuje od Etihada, uz avion Erbas A320, koji sa Etihadovom posadom iz nedelje u nedelju leti gotovo potpuno prazan i dodatno uvećava milionske gubitke Er Srbije. Er Srbija je dužna da objavi i kome je isplaćena provizija od 6,55 odsto, odnosno 7,9 miliona dolara, kada se Er Srbija zadužila kod Etihada za kredit od 120 miliona dolara sa kamatom od 7,64 odsto", naveo je on.\nStefanović je rekao da javnost mora da bude upoznata sa tim i ostalim davanjima Etihadu.\n"Ispada da smo nekada iz budžeta plaćali 25 miliona evra za gubitke JAT-a a danas pokrivamo gubitak Etihada od 1,2 milijarde evra", rekao je on.\nOn je dodao da će SSP zbog toga uputiti žalbu Povereniku jer se ne sme dozvoliti da predstavnici vlasti prikrivanjem informacija pobegnu od odgovornosti za štetu koju čine svim građanima Srbije.\nStranka slobode i pravde osudila je danas incident ispred zgrade parlamenta u ponedeljak uveče, u kojem su aktivisti Srpske napredne stranke napali jednu ženu, i optužila funkcionere naprednjaka...


Gradonačelnik Banjaluke Igor Radojičić i poznati ruski pisac Vjačeslav Kuprijanov večeras su svečano otvorili 22. Međunarodni sajam knjige, koji je u Sportskoj dvorani "Borik" okupio brojne posjetioce i oko 100 izdavača iz zemlje i regiona.\nRadojičić je rekao da knjiga odolijeva izazovima savremenog doba, informatike, elektronskih uređaja i interneta.\n"I dalje postoji značajan broj poklonika knjige i mislim da će ona izdržati i ovo moderno, digitalno vrijeme", rekao je Radojičić novinarima uoči otvaranja Sajma.\nOn je zahvalio "Glasu Srpske" za istrajnost na organizovanju ove manifestacije, i to pune 22 godine.\n"Drago mi je što se ovo dešava u Banjaluci, koja prati domaće i svjetsko izdavašto. Mi ćemo nastojati da kroz Strategiju razvoja kulture Banjaluke, koja je u pripremi, damo neke odgovore na pitanja izdavaštva, knjiga, književnosti i manifestacija za koje ima interesa u našem gradu", naveo je Radojičić.\nOn je dodao da će u tom smislu jedan od ciljeva biti očuvanje srpskog jezika.\nVjačeslav Kuprijanov je rekao da mu je čast što otvara sajam u najvećem gradu Srpske, gdje se prije 140 godina rodio veliki srpski pisac Petar Kočić.\nOvaj književnik, koji piše poeziju, romane i eseje, i dobitnik je i nagrade "Branko Radičević", poručio je da je važnost knjige i u tome što je bila začetnik škola, te da ima sposobnost da spašava i izdiže čovjeka iznad sujete.\nUrednik rubrike Kultura u dnevnom listu "Glas Srpske" Aleksandra Madžar rekla je da su izdavači za ljubiteljima knjige pripremili kapitalna izdanja i sajamske popuste.\n"Cijene ulaznica su i ove godine simboličnih jednu KM i trudimo se da na taj način radimo na popularizaciji knjige", navela je Madžareva.\nOtvaranju Sajma prisustvovali su predstavnici Akademije nauka i umjetnosti Republike Srpske, Pedagoškog zavoda, Konzulata Srbije u Banjaluci, lokalne vlasti, kao i brojne zvanice iz političkog, javnog, društvenog i crkvenog života Banjaluke i Srpske.\nSvoj štand na Sajmu imaju Narodna i univerzitetska biblioteka Republike Srpske, kao i Univerzitet u Banjaluci i Univerzitet Istočno Sarajevo.\nSvoja izdanja predstavlja i Andrićev institut, a među njima je i fototipsko izdanje časopisa za književnost, politička i društvena pitanja "Ideje" iz 1934. godine, čiji je urednik bio Miloš Crnjanski.\nNa Sajmu svoja izdanja, između ostalih, predstavljauju izdavačke kuće "Laguna", "Vulkan", "Kreativni centar", Zavod za udžbenike iz Beograda i Zavod za udžbenike i nastavna sredstva Istočno Sarajevo koji proslavlja 25 godina postojanja.\nU okviru Sajma knjige, kao i prošle godine, biće održani Međunarodni književni susreti, na kojima će učestvovati pisci iz Rusije, Rumunije, Bugarske, NJemačke, Litvanije, Poljske i Hrvatske.\nMeđunarodni sajam knjiga "Banjaluka 2017" trajaće do 18. septembra, a radno vrijeme je od 10.00 do 20.00 časova.


Budva u štrajkovima, radnici traže izmirivanje dugova\nFestival Grad Teatar u Budvi - iz arhive\nDok se novi gradski čelnici razmeću najavama da će i pored 60 miliona opštinskog duga ljetos organizovati skupe zabavne programe, kao što je koncert Eltona Džona, institucije kulture i mediji u Budvi grcaju u dugovima.\nZato je organizovan protest ispred Opštine Budva sa kojeg je zatražena hitna isplata dugova.\nUčesnica protesta: Ovdje ne postoji jedna socijalna kategorija minimalne sigurnosti.\nProtest ispred Opštine Budva organizovali su zaposleni u javnoj ustanovi "Muzej, galerija i biblioteka" koji već sedam mjeseci ne primaju platu a zbog besparice su neizvjesni i njihovi programi za ljeto.\n"Najviše smo povrijeđeni tom ljudskom nesuosjećajnošću. Ovdje ne postoji jedna socijalna kategorija minimalne sigurnosti. U situaciji kada vam neko duguje 7 plata i kaže da svi ti važni projekti koji uzimaju mnogo para će biti otkazani A samo 10 dana izađe u javnost da se organizira koncert Eltona Džona i ostale budalaštine, to je onda stvarno na nivou carice Antonaete koja pita zašto ljudi umiru od gladi – dajte im kolače. Tako će i nama neko izići i reći da jedemo kolače pošto nemamo novca za kruh", kaže jedna od učesnica protesta.\nSa protesta je poslat zahtjev opštinskim čelnicima da se konačno krene u rješavanje izuzetno teške situacije u ovoj instituciji kulture.\nKulturnjaci kažu da nije jedini problem manjak novca. Za njihove privatne programe i organizatore pare se uvijek nekako nađu u gradskoj kasi.\nZaposlenima u javnoj ustanovi "Muzej, galerija i biblioteka" pridružilo se i nekoliko radnika službe zaštite, kojima posao često opasan i po život nije plaćen već pola godine.\n"Došli smo da im damo podršku. Njihovi zahtjevi su i naši zahtjevi. U istom smo košu i žao mi je što nema više okupljenih, među njima i radnika organa uprave u sličnoj situaciji".\nKako je živjeti 7 mjeseci bez plate u najskupljem gradu na primorju:\nNa protestu je bilo i nekoliko radnika Grad teatra kao i većina radnika TV Budva, koji su u štrajku već mjesec.


Savetovalište - Lepi Maniri i Kultura Govora Malog Deteta\nLogoped se bavi patologijom govora ali i lepotom i kulturom govora dece. Uz lepe manire vašeg deteta, sve je lepše a doslednost je neophodna da bi se stvorio „obrazac ponašanja“!\nPrema Demostenu, najvećem govorniku antičke Grčke, u besedi su važne tri stvari: „Prvo, kako se nešto kaže, drugo, kako se nešto kaže i treće, kako se nešto kaže“.\nUz lepe manire – sve je lepše\nVaspitanje deteta treba da proizilazi iz ljubavi. Dobro vaspitanje omogućava Vašem detetu, mogućnost osvajanja nezavisnosti, stvaranje kvalitetnih odnosa sa drugim ljudima i dobru socijalizaciju ( uklapanje u društvenu sredinu).\nBudite strpljivi i znajte da čak i najjednostavnija pravila moraju da se objasne detetu.\n“Dobar dan”, “Molim”, Hvala”, ‘Izvolite”, mogu da ostanu jednostavne formule koje će dete ponavljati i koristiti da bi vas razveseliloili da bi dete izbeglo grdnju ili kaznu, ali one mogu postati reči sa dubokim značenjem, ponavljane zato što je dete razumelo njihovu vrednost.\nDetetu treba objasniti da reči “Dobar dan”, ‘Molim”, “Hvala”, “Izvolite” znače uvažavanje i poštovanje drugih ljudi, a u isto vreme na jednostavan način pokazuju i pravo na to da i mi sami budemo poštovani.\nZa decu vi ste model ponašanja, ne zbog onoga šta kažete već zbog onoga šta radite, posebno onda kada mislite da nemate detetovu pažnju…\nPravila, objašnjenja i male edukativne igre neće vredeti ništa ukoliko ne budu dosledno primenjivana u Vašem svakodnevnom ponašanju. Teško je naučiti dete da kaže “Dobar dan” ukoliko ni Vi sami ne pozdravljate Vaše komšije, prodavačicu u obližnjoj prodavnici i druge kada ih sretnete.\nMemory usage: real: 38273024, emalloc: 37582824


Putinu se ugasio olimpijski plamen (VIDEO) – Net.hr\nPutinu se ugasio olimpijski plamen (VIDEO)\nAutor: Tamara Žiger 17:37 07.10.2013\nPred sam Crveni trg\nRuski predsednik Vladimir Putin doživeo je još jednu neprijatnost zbog Olimpijskih igara u Sočiju, kada se olimpijski plamen, pred sam finiš dolaska na Crveni trg u Moskvi, ugasio.\nOlimpijski plamen, koji je upaljen pre nedelju dana u Grčkoj, i koji je dovezen avionom u Moskvu zbog Olimpijade u Sočiju, ugasio se na samo nekoliko koraka od Vladimira Putina.\nNa svu sreću, na putu nosioca baklje se našao jedan pripadnik obezbeđenja koji je plamen ponovo upalio upaljačem.\nDmitri Černišenko, predsednik Olimpijskog organizacionog komiteta napisao je na Tviteru da je za gašenje plamena kriv ventil na baklji koji nije bio skroz otvoren.\nPrema pravilima, ukoliko se vatra ugasi, mora da se čeka nova baklja, čiji plamen mora da bude upaljen na Olimpu.\nMeđutim, ta činjenica nije smetala predsedniku Vladimiru Putinu da istom bakljom, sa plamenom zapaljenim “Zip” upaljačem, zapali olimpijski plamen na Crvenom trgu, gde će i biti do srede, kada kreće put Sočija.\nBaklja će preći 65.000 kilometara, vozom, avionom, automobilom, pa čak i sankama koje će vući irvasi na najdužem putu koji je jedan olimpijski plamen prešao u istoriji modernih olimpijskih igara.\nIz Moskve će se zaputiti prvo u Kaliningrad pa u najistočniji kutak zemlje preko Beringovog moreuza, a onda nazad ka Sočiju gde će stići 7. februara za ceremoniju otvaranja Olimpijskih igara.\nPlamen će na svom putu obići 130 mesta, a nosiće ga čak 14.000 ljudi.\nJedna srebreno-crvena baklja, neupaljena, u novembru će biti odnesena i u svemirsku stanicu “Mir” , a njom će se i upaliti plamen u Sočiju.\nolimpijske igre vladim putin


Predstavljena nova serijska drobilica na šasiji MAZ-a - Auto Republika\nPredstavljena nova serijska drobilica na šasiji MAZ-a\n16/03/2019 - 11:44\nIndustrijska primena verzija iz segmenta teških komercijalnih vozila je veoma raznolika, ali svakako imamo primere, odnosno namene koje su veoma retke u današnjoj ekonomiji. Na primer, u segmentu vozila namenjenih za pomoć u seči šuma, pored raznih kamiona koji poseduju specijalnu opremu, postoji i ona koja drobi, usitnjava predmete.\nNe tako davno, slično vozilo je predstavio i finski proizvođač specijalne opreme LHM Hakkuri koja je instalirana na šasiji poznate marke Sisu. Ipak, vodeći proizvođač specijalne opreme iz ove kategorije dolazi iz Nemačke a radi se o kompaniji Jenz. Superstrukturni dodaci ovog proizvođača su iskorišćeni kako bi se šasija beloruskog MAZ-a stavila u funkciju lagodnijeg obavljanja posla kompanija angažovanih u eksploataciji šumskog bogatstva.\nUgrađena posebna oprema, sama za sebe, košta oko 270 hiljada evra, zavisno već od detaljnosti specifikacije, a beloruski teškaš koji je osnova za specijalno vozilo, naziva se MAZ-6944C9. Ovaj teškaš silazi sa proizvodnih traka kompanije lociranih u gradu Mogilevtransmaš. Uzgred, manipulator (čeljusti) na ovoj drobilici može biti proizveden u Belorusiji, ili se može nabaviti iz uvoza, zavisno od zahteva konkretnog kupca.\nPrvi prototip kamiona marke MAZ sa sličnom superstrukturom je prikazan početkom 2013. godine na izložbi Lesdrevtech (fotografija dole), a taj primerak je još uvek u funkciji u eksperimentalnoj upotrebi u šumskom gazdinstvu Vileika. Na osnovama tog prototip primerka, razvijena je i upravo predstavljena serijska verzija, a u najskorijoj budućnosti će još 20 identičnih ili veoma sličnih primeraka predstavljenom, sići sa proizvodnih traka.\nDa dodamo da je tražnja za ovakvim vozilima prilično limitirana i niska, ali je zato s druge strane potpuno stabilna, odnosno predvidiva. Naposletku, upotreba ovakve opreme koja je specificirana je vrlo ograničena, a kamioni većinu svog radnog veka provedu na šumskim parcelama.\nKamion, nezavisno od nadgradnje, pokreće 420 konjskih snaga moćni YAMZ dizel motor, a kao takav ispunjava Euro 5 norme izduvnih gasova. Prodajna cena kamiona, bez ikakvih naknadno ugrađenih komponenti iz uvoza, drastično je niža od cene nadgradnje.\ntags: kamioni maz teška komercijalna vozila vozila za specijalne namene\nprevious Ford ukida više od 5.000 radnih mesta u Evropi, kao i u Velikoj Britaniji\nnext Glavni zamajac ekonomije je automobilska industrija – primer Rumunije\nMala ispravka,grad je Mogilev a Transmas je zavod/fabrika.\nHvala puno! Ja sam bio „majstor“ 🙂\nMecka 2007…ima radar za drzanje odstojanja od vozila ispred…sam koci,usporava.Ja se iznenadio.Ipak je to kamion proizveden pre 12 godina i tad je tako nesto vec postojalo.Ali ovo je dodatna oprema,nije standardna,sto je i logicno za tu generaciju.\nBivši Lamborghinijev rukovodilac stao na čelo Morgana\n27/04/2022 - 13:02\nKamaz počeo s ugradnjom kineskih motora u svoju gamu\nFiat traži inspiraciju u Daciji Spring


WikiLeaks planira veliku objavu "tajnih dokumenata"\nInternetska stranica WikiLeaks blizu je objavljivanja onoga za što Pentagon strahuje da je najveća zaliha američkih tajnih dokumenata u historiji - stotine hiljada obavještajnih izvještaja prikupljenih nakon invazije na Irak 2003. godine.\nU poruci postavljenoj u četvrtak na društvenu mrežu Twitter, organizacija je saopćila da "predstoji velika pres-konferencija WikiLeaksa u Evropi". WikiLeaks nije javno komentirao tu objavu, prenosi AP.\nNjihova objava bit će najveće curenje tajnih dokumenata u američkoj historiji, a vojni zvaničnici se žure da suzbiju štetu.\nTim od više od stotinu analitičara iz svih rodova američke vojske, predvođen Vojnom obavještajnom agencijom, grozničavo pretražuje iračke dokumente za koje vjeruje da će biti objavljeni.\n"Nazvani Radna grupa za razmatranje informacija, ti analitičari su pretraživali dokumente i terminologiju kako bi povukli imena i ostale teme koje bi mogle biti posebno osjetljive," saopćili su zvaničnici.\nRadna grupa obavijestila je američku Centralnu komandu o nekim od imena Iračana i saveznika i o ostalim informacijama za koje vjeruje da bi mogle predstavljati opasnost ukoliko budu objavljene u javnosti, saopćili su zvaničnici, primjećujući da su u ovom slučaju - za razliku od ranije objave WikiLeaksa nekih 77.000 dokumenata iz Afganistana - unaprijed obaviješteni da bi imena mogla objavljena.\nRanije curenje dokumenata, u julu, zaprepastilo je američku vojsku, koja je optužila WikiLeaks za nedgovornost.


Montgomeri o Izetbegovićevoj izjavi, šta savetuje Vučiću i o tome da li Tramp uopšte zna gde je Balkan - Blic\nBlic utorak, 14. novembar 2017. | Tanjug , Srna ,\n- Mislim da, nažalost, EU nije dovoljno pritisla (Albance) da to urade, a istovremeno vrše pritisak na Beograd da učini sve više i više. Tužna stvarnost je što je Poglavlje 35 u pregovorima sa EU bilo prvo poglavlje, koje je otvoreno i biće poslednje zatvoreno - rekao je Montgomeri.\n- Možda je ovo nediplomatski, ali bih vašem predsedniku savetovao da se zahvali i kaže da nameravate da radite ono što je vaš deo, ali sve dok Priština ne sprovede ovaj važan deo sporazuma koji je potpisan pre nekoliko godina, vi nećete više ništa da radite. "Nemojte sa nama ni razgovarati o Kosovu dok sve ostane kako jeste, odnosno sve dok Priština i Kosovo ne sprovedu ovaj važan deo sporazuma", to bih uradio da sam na mestu vašeg predsednika - rekao je Montgomeri.\nTežak dijalog Beograda i Prištine\n- Kada god se neko drugo pitanje potegne stranke u Prištini će potegnuti neko srpsko pitanje, jer oni nemaju više nikakvu drugu politiku na kome zasnivaju svoj stav i to će se nastaviti. Biće stalana borba da se oni navedu da sprovedu sporazume koje su potpisali, a kamoli nešto drugo u budućnosti - navodi on.\n- Ako pokušamo da prepustimo to rešenje samo EU, to neće biti dobro - dodao je on.\nPovodom jučerašnje izjave člana Predsedništva BiH Bakira Izetbegovića da se nada da će BiH priznati Kosovo, Montgomeri kaže da je reč o opasnoj provokaciji.\n- Njegova izjava je jednostrana i takve izjave vode samo većoj nestabilnosti u regionu. Nadam se da će međunarodna zajednica snažno reagovati na njegovu izjavu i na provokaciju koju je ona izazvala, pošto su u prošlosti reagovali i na izjave predsednika Republike Srpske Milorada Dodika koje su, prema njihovom mišljenju, bile provokativne - naveo je Montgomeri za RTS.\nOn je naglasio da u regionu postoji istorija nestabilnosti vezana za BiH, Kosovo i Metohiju i Makedoniju i da Srbija, koja je već nekoliko godina faktor stabilnosti, ne može sama da ovaj reigon učini dugoročno stabilnim.\nNisam siguran da Tramp zna gde je Balkan\n- Nisam siguran da bi Tramp mogao da nađe na karti Balkan kada bi mu neko to tražio. Treba nam snažnije vođstvo u Vašingtonu, treba više ljudi da radi za Balkan, jer ovaj region je veoma nestabilan i Srbija doprinosi staiblnosti u regionu, ali za dugoročno rešenje treba nam aktivnije učešće koje trenutno ne vidimo od strane SAD i EU - rekao je bivši američki ambasador.\n- Mislim da je Srbija ostala mirna i tiha u ozbiljnom sukobu između Rusije, SAD i EU. Ovaj sukob se sve više zaoštrava svakim danom i nastaje koleteralna šteta u slučaju Srbije. Nema razloga zašto Srbija ne bi mogla da bude u prijateljskim odnosima sa Rusijom, a da u isto vreme ide ka EU. I Srbija je ipak ovde uhvaćena u velikom sukobu, ali to nije njena greška. Vaša vlada mora da nadje tanku liniju kako to da izbalansira, jer kako se bude taj sukob zaoštravao, tražiće se mesta širom sveta, gde će doći do glavnih sukoba, a Srbija je jedna od tih tačaka, a ništa nije kriva - istakao je Montgomeri.\nNe bi trebalo održati izbore\nPregovori sa EU Evropska Unija Donald Tramp Poglavlje 35 Vašington Priština Balkan EU


"Harli" seli deo proizvodnje iz SAD, Tramp besan\nPredsednik Sjedinjenih Američkih Država Donald Tramp kritikovao je američkog proizvođača "Harli Dejvidson" koji je najavio da će, zbog porasta troškova usled novih evropskih tarifa, prebaciti proizvodnju za evropsko tržište iz SAD u inostranstvo.\nFrancuski mesari traže policijsku zaštitu od vegana\nPARIZ - Francuski mesari zatražili su od ministra unutrašnjih poslova Žerara Kolomba policijsku zaštitu zbog napada i „nasilja” grupa vegana koje se protive konzumiranju mesa i uzgoju stoke za hranu.\nEU nudi šest milijardi evra Africi za zaustavljanje migranata?\nEvropska unija bi mogla da platiti šest milijardi evra severnoafrickim državama za pružanje utočišta migrantima koji žele da dođu u Evropu, izjavio je evropski komesar za budžetska pitanja Ginter Etinger\nIzborna komisija potvrdila pobedu Erdogana\nTurski predsednik Redžep Tajip Erdogan dobio je više od 50 odsto glasova na jučerašnjim izborima, saopštila je izborna komisija.\n"EU preživela iskren razgovor o migrantima, pomenut Balkan"\nLideri 16 od 28 država članica EU koji su se odazvali pozivu predsednika Evropske komisije Žan-Kloda Junkera da prisustvuju današnjem mini-samitu u Briselu, prema oceni AP, preživeli su "iskrene razgovore" na ovom hitnom sastanku o imigraciji.\nLibija: na putu ka Italiji spaseno 948 migranata\nTripoli -- Obalska straža Libije spasla je 948 migranata sa gumenih čamaca u nekoliko akcija spašavanja, dok je pronađeno 10 leševa, saopštili su zvaničnici.\nEksplozivna erupcija vulkana u Japanu\nSnažna oluja u Poljskoj odnela jedan život, 10 povređenih\nJedna osoba je poginula, a 10 je povređeno tokom snažne letnje oluje koja je pogodila Poljsku, saopštili su zvaničnici.\nUNHCR: 220 ljudi se udavilo kod obale Libije\nU poslednjih nekoliko dana udavilo se 220 ljudi nadomak obale Libije, saopštila je Agencija za izbeglice Ujedinjenih nacija (UNHCR) pozivajući se na sveodčenja preživelih\nPriveden kapetan trajekta potonulog u Indoneziji\nKapetan prenatrpanog trajekta koji je potonuo u ponedeljak u vulkanskom jezeru u Indoneziji posle čega se gotovo 200 putnika vode kao nestali, priveden je na ispitivanje, javile su lokalne vlasti.\nŠtrahe: Želimo da promenimo pogrešnu politiku Merkelove\nRIM - Austrijski vicekancelar Hajnc-Kristijan Štrahe izjavio je tokom posete Rimu da u Evropi sada postoji mogućnost da se nađe rešenje za "pogrešnu politike dobrodošlice" nemačke kancelarke Angele Merkel.


Kamatica - Newsletter #106\nNBS očekuje inflaciju od 2,0 do 2,8 odsto\nFinansijski sektor u Srbiji očekuje da će međugodišnja inflacija u februaru 2017. godine biti na nivou od 2,8 odsto, dok privreda prognozira da će ona biti na nivou od 2,0 procenta, prema danas objavljenim rezultatima najnovije ankete Narodne banke Srbije (NBS).\nMinistarka poljoprivrede Snežana Bogosavljević Bošković najavila je da će poljoprivrednim proizvođačima i ove godine biti na raspolaganju povoljni dinarski krediti, bez valutne klauzule, sa fiksnom kamatnom stopom u iznosu od tri odsto za sve namene.\nJak USD oborio cenu zlata na najniži nivo za mesec dana\nCena zlata je pala na najniži nivo za više od mesec dana, jer oporavak američkog dolara šteti privlačnosti ovog plemenitog metala, prenosi njujorška agencija "Blumberg".\tCena zlata za neposrednu isporuku pala je sredinom prošle nedelje za čak 0,7 odsto, na 1.208,38 dolara po unci u Singapuru, prema podacima njujorške agencije.\n"Svaki uspeh nosi sa sobom promene."


Philips BT5515/15 trimer cena, cene Srbija, prodaja Beograd Novi Sad Niš\nPhilips BT5515/15 trimer cene\nPhilips BT551515 Tip trimera Trimer za bradu i brkove, Pranje pod vodom Da, Napajanje Na baterije... specifikacija\nTrenutno nemamo slike za Philips BT5515/15\nEPonuda nije internet prodavnica već Vam omogućava da brzo i lako nađete Philips BT5515/15 trimer po najjeftinijoj ceni. Naš cilj je da kupci budu što bolje informisani o ponudi Philips trimer BT5515/15 na tržištu Srbije. Vrlo lako nalazite željeni proizvod za kategoriju Trimeri cene, ne morate da lutate od sajta do sajta za Philips Trimeri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips BT5515/15 trimer sa PRODAVCEM. EPonuda ne može da garantuje potpunu tačnost specifikacije i slika za Philips BT5515/15 trimer. Pre kupovine, podatke za Philips trimer BT5515/15 proverite na sajtu PROIZVOĐAČA.


Bor: Umesto novogodišnjeg koncerta novac zdravstvenim radnicima u kovid sistemu - Glas Zaječara\nHome Društvo Bor: Umesto novogodišnjeg koncerta novac zdravstvenim radnicima u kovid sistemu\nZa Bor tradicionalni novogodišnji koncert ove godine će izostati, jer Grad Bor nije, niti će planirati novac za organizaciju novogodišnjeg dočeka, a sredstva koja bi ove godine bila utrošena za te namene imaće bolju svrhu, rešili su i objavili gradski čelnici.\nOdlučili smo da novac za organizaciju tradicionalnog novogodišnjeg koncerta preusmerimo onima koji zaslužuju svo naše poštovanje, a to su zdravstveni radnici u kovid sistemu. Kao stimulaciju i zahvalnost za sve ono što su uradili za naše sugrađane, grad će, u skladu sa zakonskom regulativom, sredstva preusmeriti našim lekarima i medicinskim radnicima koji su na prvoj liniji fronta u borbi protiv virusa. To je samo mali doprinos grada za žrtvu koju su podneli naši zdravstveni radnici i koji su svoje živote podredili svom pozivu – izjavio je borski gradonačelnik Aleksandar Milikić.\nIako će izostati novogodišnji koncert, novogodišnja atmosfera neće jer će kako navode gradski oci grad biti okićen i rasveta upaljena, jer je u ovim izazovnim vremenima važno da sačuvamo optimizam i duh praznika, naglašava gradonačelnik Milikić.\nPrethodni tekstJanković: Sutra sednica Kriznog štaba, poštovanje donetih mera značajnije od uvođenja novih\nNaredni tekstOJT: Zaječarac lišen slobode zbog nasilja u porodici


Transparency International: U Bugojnu javno preduzeće zloupotrebljeno u predizborne svrhe | Bugojno Danas\nPočetna BiH Transparency International: U Bugojnu javno preduzeće zloupotrebljeno u predizborne svrhe\nTransparency International: U Bugojnu javno preduzeće zloupotrebljeno u predizborne svrhe\n“Tokom kampanje u 32 slučaja oprema javnih preduzeća i institucija korištena je za postavljanje stranačkih plakata i organizacije predizbornih skupova. U Bugojnu su radnici javnog komunalnog preduzeća postavljali plakate kandidatima SDA, a u Bijeljini i Čelincu su radnici Elektrodistribucije postavljali plakate za SNSD”, rekli su iz TI BiH.\n“Načelnik Općine Centar Nedžad Ajnadžić je dijelio besplatne karte za vožnju Trebevićkom žičarom, u Prijedoru je član Predsjedništva BiH Milorad Dodik dijelio rješenja o legalizaciji zemljišta”, navode iz TI BiH.\n“Izdvajamo primjer u Gacku gdje je u toku kampanje Općina raspisala konkurs za prijem 18 pripravnika u isto vrijeme kada je načelnik u predizbornoj debati zvanično saopštio da je 30 posto radnika u općinskoj administraciji višak”, kazali su iz TI BiH.\n“Podaci TI BiH ponovo ukazuju na zloupotrebe javnih resursa koje prolaze bez sankcija, jer zakonski okvir nije jasno definisao mjere za sprečavanje ovakvih pojava i ponovo pokazuju potrebu što hitnijih izmjena Izbornog zakona i Zakona o finansiranju političkih stranaka”, naveli su iz TI BiH.\nPrethodni članakBugojanske opozicione stranke spremne da spriječe svaki vid izborne krađe\nSljedeći članakIGOR VRLJIĆ: Vrijeme je za promjenu, potencijal je ogroman ali nažalost neiskorišten


Autor Tema: Bezumlje drugo (Pročitano 1389 puta)\n« poslato: 11-07-2010, 23:12:41 »\nBanja Luka -- Tela 775 ubijenih u Srebrenici pre 15 godina položeno je u grobove u memorijalnom centru Potočare.\nNa ulazu u Memorijalni kompleks predsednik Srbije se susreo sa tri majke žrtava ratnog zločina u Srebrenici koje su mu rekle da im "mnogo znači što je danas došao u Srebrenicu".\nTadić je istakao da "Srbija neće odustati od traganja za počinicima ratnih zločina, posebno Ratka Mladića" kako bi ljudi nastavili da žive zajedno.\nNa obeležavanju decenije i po od stravičnih događaja u tom gradu naglašena je potreba za pomirenjem, ali i da se svi odgovorni za zločine privedu pravdi, a pre svega ratni komandant bosanskih Srba Ratko Mladić.\nNekoliko desetina hiljada ljudi prisustvovalo je obeležavanju 15 godina od ubistva oko 8000 ljudi, žena i dece iz Srebrenice. U Memorijalnom centru u Potočarima sahranjeno je 775 identifikovanih žrtava. Među njima se nalaze i posmrtni ostaci dvojice 14-godišnjaka ubijenih 11. jula 1995. - Rijada Gabeljića i Mehmeda Varnića.\nU Potočarima su se okupili i lideri iz regiona, šaljući na taj način poruke pomirenja. Jedna od Srebreničanki, koja je 11. jula 1995. izgubila dva sina, presrela je po dolasku u Potočare, predsednika Srbije Borisa Tadića.\nOsnovna por uka koja se čula s komemoracije je da je potrebno učiniti sve da se i preostali odgovorni, a pre svih Ratko Mladić, privedu pravdi, ali i da je potrebno nastaviti s procesom pomirenja u regionu.\n"Pravda mora podrazumevati potpunu odgovornost za počinjene zločine, kompletnu identifikaciju i utvrđivanje istine o nestalima, te sudski progon i osudu za izvršioce genocida. To uključuje i Ratka Mladića koji je predvodio egzekucije, a koji je još uvek na slobodi. SAD pozivaju sve vlade da udvostruče napore na pronalaženju odgovornih, njihovom hapšenju i izvođenju pred lice pravde. Sveta dužnost je da se pamti sta se desilo u Srebrenici i spreči da se zločin ponovi", rekao je Čarls Ingliš, američki ambasador u Bosni i Hercegovini.\nPremijer Turske, Redžep Tajip Erdogan naveo je jednu situaciju kojoj je, prema sopstvenim rečima, prisustvovao.\n"Ja ovde posebno želim da podvučem i da pohvalim jedan čin kojem sam prisustvovao. Jedna majka, koja je izgubila dva sina i supruga, došla je do predsednika Tadića. U očima te majke sam video tugu, video sam spokoj i ponos, ali nisam video mržnju. Nisam video mržnju jer je ona časna kao osoba i kao majka. Upravo ovakve majke su potrebne svima nama, ovakve majke su potrebne celom svetu. Jer, ko je ubio jednog čoveka, kao da je ubio ceo svet", ispričao je Erdogan.\nBernar Kušner, ministar spoljnih poslova Francuske, kaže da „ne treba misliti na osvetu“.\n„Potrebna je tolerancija i politika koja će BiH voditi napred. Za to ima nade, jer su ovde došli predstavnici mnogih zemalja, među kojima i predsednik Srbije Boris Tadić“, dodao je on.\nNa komemoraciji je posebno istaknuta deklaracija o Srebrenici koju je usvojio srpski parlament, ali i podsećanje da je Evropski parlament proglasio 11. jul kao dan sećanja na genocid.\n„Nigde u svetu se ne poriče genocid osim u BiH. Predlog zakona blokiran je od onih koji podstiču genocid, jasno je da će aktuelni poricatelji završiti na otpadu svetske istorije srpskog naroda kao Sloba i Radovan“, naveo je Haris Silajdžić, predsedavaću Predsedništva BiH.\n„Verujemo da će časni ljudi iz bilo koje zemlje i iz bilo koje zajednice, iz bilo koje etničke grupe pobediti nad onima koji šire mržnju. Verujem da će časni ljudi pobediti nad onima koji dovode u pitanje genicid u Srebrenici. Oni nemaju budućnosti, oni nisu deo naše civilizacije“, objasnio je Valentin Incko, specijalni izaslanik UN za BiH.\nPetnaest godina nakon zločina, utvrđen je identitet ukupno 6.481 osobe nestale u Srebrenici u julu 1995. godine. Međunarodni sud pravde u Hagu je zločine u Srebrenici pre tri godine okarakterisao kao genocid, a glavni osumnjičeni, genaral Ratko Mladić pod čijom komandom je taj zločin izvršen, i dalje je u bekstvu.\nSlovenački poslanik u EP, Jelko Kacin kaže da je genocid u Srebrenici bio najstrašniji trenutak u posleratnoj istoriji Evrope, koji mora sve da\npodseti na obavezu da rade zajedno na izgradnji bolje budućnosti regiona i celog kontinenta.\n"Mi sami smo odgovorni za uspostavljanje tolerantne i pozitivne zajednice demokratija, u kojoj se tako tragičan, nasilan gubitak ljudskih života neće moći ponoviti", naveo je u saopštenju Kacin, koji je danas u Spomen centru u Potočarima prisustvovao obeležavanju 15. godišnjice genocida.\nOn je pozdravio učešće predstavnika EU, Turske, Srbije i visokih predstavnika BiH, navodeći da oni i svi ostali mogu "više doprineti širenju EU i ubrzanju tog procesa u regionu".\nKacin, koji je i potpredsednik Delegacije EP za odnose sa jugoistočnom Evropom, ocenio je da se upravo uloga Turske pokazala kao ključna u otvaranju novog poglavlja u odnosima izmedju Srbije i BiH nakon rata.\n"To je konstruktivna uloga koju iskreno pozdravljam i koju će, nadam se, slediti i vlade svih država na Balkanu", naveo je Kacin i dodao da "toliko predsednika država i vlada, članova vlada i evropskih i nacionalnih poslanika na obeležavanju 15. godišnjice masakra u Srebrenici svedoči o privrženosti tih država izgradnji novih i boljih odnosa u regionu".\nOn je istakao da je Srebrenica "postala simbol trpljenja nedužnih u ratovima na području bivše Jugoslavije" i ocenio da je "odnos prema toj humanitarnoj katastrofi i prema hvatanju odbeglog Ratka Mladića prerastao u evropski test za sve političke snage koje moraju dokazati da su potpuno privržene jasnoj osudi zločina i uspostavljanju novih, prijateljskih odnosa u regionu".\n"Tek kada se poslednji optuženi pred Haškim sudom nađe pred rukom pravde i bude odgovarao za sve optužbe doći ćemo do tačke na kojoj se možemo istinski okrenuti budućnosti i izgradnji otvorenih, tolerantnih, integrisanih i višekulturnih društava na zapadnom Balkanu", rekao je Kacin.\nOn je poručio da je potrebno moralno, političko i pravosudno suočavanje sa posledicama genocida, i to ne samo zbog žrtava i njihovih porodica već i zbog budućih generacija, kojima ne sme biti "ostavljeno to breme za koje nisu odgovorni".\nVisoka predstavnica EU za spoljnu i bezbednosnu politiku, Ketrin Ešton i komesar za proširenje, Štefan File naveli su u zajedničkoj izjavi da su zločini koji su se dogodili, mrlja na temeljnim vrednostima Evrope, i da je Srebrenica spomen da se tako nešto nikad više ne dogodi.Oni su dodali da puna saradnja s Međunarodnim kaznenim sudom za bivšu Jugoslaviju ostaje i dalje hitna i bitna.\nPredsednica udruženja "Žene u crnom" Staša Zajević kazala je da je nekoliko desetina članova došlo u Srebrenicu da odaju poštu žrtvama genocida.\nOna je izrazila nadu da će do pomirenja u regionu doći uskoro, ali da je osnovni predusov prihavatanje pravne i moralne odgovornost.\nKomemoraciji su prisustvovali predstavnici Turske, Malezije, Francuske, Holandije, Saveta Evrope, američki ambasador za pitanje ratnih zločina Stiven Rap i drugi evropski i svetski zvaničnici.\n« Poslednja izmena: 11-07-2010, 23:30:20 od strane ignja »


VIDEO - Potpisana zajednička izjava: Inicijativa SDA predstavlja udar na Ustav i Dejtonski sporazum | BL Portal\nVIDEO – Potpisana zajednička izjava: Inicijativa SDA predstavlja udar na Ustav i Dejtonski sporazum\n24. Januara 2019. 17:31\nU zgradi Vlade Republike Srpske u Banjaluci održan je sastanak predsjedavajućeg Predsjedništva BiH Milorada Dodika sa predsjednicima parlamentarnih političkih stranaka iz Republike Srpske.\nPredsjedavajući Predsjedništva BiH Milorad Dodik rekao je da su svi predstavnici političkih partija potpisali zajedničku izjavu.\nDodik je rekao da u zajedničkoj izjavi predsjednici političkih stranaka iz Srpske upozoravaju da najava podnošenja apelacije predstavlja antiustavno djelovanje.\nZajednička izjava glasi:\n– Upozoravamo da je podnošenje apelacije Ustavnom sudu radi ocjene ustavnosti imena Republike Srpske u potpunosti antiustavno i antidejtonsko djelovanje koje predstavlja direktan udar na untegritet i suverenitet BiH uspostavljen Dejtonskim mirovnim sporazumom.\nPodsjećamo, da sam Opšti okvirni okvir sporazuma za mir u BiH potvrđuje ime Republike Srpske, što je jasno naznačeno u Članu 1 stav 3 Ustava BiH kojim je definisam oda se BiH sastoji od dva entitet, FBiH i Republike Srpske. Republika Srpska je potpisnik svih 11 aneksa Dejtonskog mirovnog sporazuma bez kojih ne bi bilo današnje BiH.\nIako pravila Ustavnog suda ne dopuštaju ovakvu vrstu apelacije i ako je Republika Srpska ustavna kategorija te Ustavni sud o tome ne bi trebalo raspravljati zbog ranijih odluka Ustavnog suda BiH, koji prilikom njihovog donošenja pokazalo da se ne vode ustavom i pravom već politikom, izražavamo potpuno nepovjerenje prema ovakvom Ustavnom sudu BiH.\nUkoliko apelacija bude podnesena, a Ustavni sud prihvati da je uzme u razmatranje smatraćemo to flagrantnim kršenjem opšteg okvirnog sporazuma za mir u BiH i zatražićemo održavanje posebne sjednice Narodne skupštine Republike Srpske na kojoj ćemo donijeti odluku o budućem statusu Srpske i njenih predstavnika u zajedničkim institucijama BiH.\nSve aktivnosti Srpske i njenih predstavnika u BiH zavisiće isključivo od eventualnih antidejtonskih i antiustavnih aktivnosti usmjerenih protiv Republike Srpske te stoga pozivamo države garante Dejtonskog mirovnog sporazuma da preuzmu mjere protiv ovakvih aktivnosti i time spriječe ozbiljne posljedice po teško uspostavljen mir i stabilnost u BiH.\nOn je dodao da je zahvalan svim učesnicima što su se odazvali ovom sastanku, te da su, nakon rasprave, došli do zajedničke izjave.\nPredsjednik SDS-a Vukota Govedarica rekao je da je važno zaštiti sve prerogative državnosti Republike Srpske.\n– Usaglasili smo se oko najbitnijih stvari, a razgovarali smo i o drugim modalitetima, ali je najbitnije da najprije upozorimo da je ugoržena ustavna pozicija BiH, ugožen je Dejtonski sporazum i ugrožen je Ustav Republike Srpske, naglasio je Govedarica i dodao da “smo spremni da Ustav Republike Srpske branimo.”\nPredsjednik Socijalističke partije Petar Đokić naglasio je da neodgovorna akcija SDA govori da je ova stranka spremna da u BiH izazove duboku krizu.\n– Mi iz Republike Srpske ćemo i dalje pratiti ponašanje ove nacionalističke, neodgovorne stranke, rekao je Đokić i dodao da očekuje odlučnije reagovanje OHR-a.\nNenad Stevandić, predsjednik Ujedinjene Srpske rekao je da je ovo najproduktivniji sastanak na kome su se svi ponašali odgovorno i u inetersu Republike Srpske.\n– Hvala Izetbegoviću što nas je ovako lijepo ujedinio, rekao je Stevandić.\nPravda je na našoj strani rekao je Dragan Čavić, predsjednik NDP-a. Pozvao je garante Dejtonskog sporazuma da taj sporazum i zaštite.\nLider PDP-a Branislav Borenović izjavio je da SDA ne zanima napredak u BiH.\nSastanku su prisustvovali potpredsjednik SNSD-a Nebojša Radmanović, predsjednik DNS-a Marko Pavić, predsjednik SP-a Petar Đokić, predsjednik Ujedinjene Srpske Nenad Stevandić, potpredsjednica DEMOS-a Spomenka Stevanović, predsjednik NDP-a Dragan Čavić, predsjednik SDS-a Vukota Govedarica, predsjednik PDP-a Branislav Borenović. te Obren Petrović i Boris Јerinić.\nSastanku je prisustvovao i predsjednik Vlade Republike Srpske Radovan Višković.\nDodik je sazvao sastanak lidera svih političkih stranaka zastupljenih u Narodnoj skupštini Srpske i Parlamentarnoj skupštini BiH, povodom najave SDA o inicijativi za preispitivanje naziva Republike Srpske.\nZa legalizaciju bespravnih objekata u Banjaluci 10.000 zahtjeva\nVučić: Inicijativa SDA loš i neodgovoran potez


Efes - Bayern Munich: Analiza utakmice | Sportske Kladionice\nHome Sportsko klađenje Prognoze utakmica Efes – Bayern Munich: Analiza utakmice\nOva nedelja nam donosi baš veliki broj košarkaških utakmica pošto se igra duplo kolo u svim evropskim tkamičenjima, a što se tiče tipova i analiza, kao i uvek pokušaćemo da nađemo najbolje utakmice za klađenje, kako bi našim čitaocima doneli profit na kladionici. Danas nam se najviše sviđa jedna utakmica koja se igra u okviru Euroleague, gde u Istanbulu, domaća ekipa Efesa dočekuje najveće iznenađenje Eurolegaue do sada, ekipu Bayern Municha.\nDomaća ekipa Efesa je prošle sezone izgledala kao kaznena ekspedicija, te su svi očekivali od njih da nastave u istom ritmu i ove sezone. Međutim, povrede nekih igrača, pre svega Shane Larkina su ih malo usporili, te oni trenutno imaju 4 pobede i 3 poraza. Ono što je obećavajuće je serija od tri pobede u kojoj se nalaze, gde su dva puta na gostovanjima slavili protiv Olympiakosa i PAO, a na domaćem terenu su pobedili Maccabi TA.\nSa druge strane Bayern Munich pod trenerskom palicom Trichierija igra fantastično i trenutno imaju 6 pobeda i 2 poraza u okviru Euroleague. Ta dva poraza su bila u prvom kolu od Armanija i na gostovanju protiv Real Madrida, a na poslednjih 7 susreta imaju 6 pobeda. Ključ uspeha je u timskoj igri, jer realno Bayern ima prilično tanak roster u odnosu na mnoge ekipe u Eurolegaue.\nPrava situacija sa igračim će se znati pred početak duela. Najverovatnije da Efes igra opet bez Dunstona, ali na teren bi se trebao vratiti Shane Larkin, koji je vrlo bitna karika.\nOve dve ekipe su igrale samo 4 puta tokom istorije i Efes je dobio sva 4 susreta.\nOvo je klasični situacioni pick. Bayern igra iznad svih očekivanja, a za dva dana očekuju CSKA na svom terenu. Imajući u vidu da domaći teren kod kladionica nosi oko 5 poena prednosti, ovaj hendikep je više nego zadovoljavajući. Stoga, naš predlog je da se odigra Efes -5.5HC (da domaća ekipa pobedi na ovom meču sa 6 ili više poena razlike), koja igra se plaća za nas više nego solidnom 1.76 kvotom u kladionici Betwinner.


Banjaluka: Ulice četnika umjesto heroja | Autonomija\n„Ako neko ima neko pravo i ako nije nešto veliko zgriješio, ali je bio na toj strani, nema toliko pravo da ulica nosi njegovo ime. S druge strane, mnogi nazivi ulica boraca, heroja su ukinuti, zašto?“, pita Branka Bjelajac.\n„Ljudi uglavnom ne prave od toga ništa specijalno, to je uglavnom ono malograđansko ‘stari Banjalučani’ znaju gdje su stare ulice a ‘novi Banjalučani’ znaju nove ulice i na tome sve ostaje“, kaže Vučkovac.\nNa tragu promjene naziva ulica u Banjaluci su od rata naovamo mijenjali i nazivi naselja, pa je između ostalog „Mejdan“ postao „Obilićevo“, „Budžak“ je preimenovan u „Lazarevo“, dok je „Šeher“ postao „Srpske Toplice“, a i brdo „Šehitluci“ na kojem se nalazi spomenik palim Krajišnicima u NOB-u, dobilo naziv Banj Brdo.\n„To je realnost u kojoj živimo i zahtijevati nešto drugo u ovom trenutku je zaista idealizam. Ne treba zaboraviti da Banjaluka nema ulicu Srđana Aleksića“, napominje Bursać.\n„I oni zapravo govore o tome da postoje političke snage i ideologije koje na neki način žele da baštine dijelove fašističke ideologije, netolerancije, ekstremizma, šovinizma i svega onoga po čemu su prije svega ustaše i četnici bili zapamćeni“, konstatuje Todorović.\n„Ako je budućnost regiona u reinkarnaciji ustaško četničkih zločina i zločinaca i njihovom slavljenju i glorifikaciji, onda smo mi zaista duboko oboljelo društvo na potpuno pogrešnom putu“, dodaje Todorović.\n„Da li mi možemo i da sanjamo da imamo neku javnu sferu unutar koje se odluke preispituju, donose, i da ne ide po nekoj direktivi, već da se zaista pitaju ljudi, građani i građanke. Dakle, pitanje je šta mi možemo uraditi pod pretpostavkom da težimo nekakvom demokratskom društvu da nas neko barem o tome pita.“


RTCG - Radio Televizija Crne Gore - Nacionalni javni servis :: Politika :: Da li DPS stoji iza svojih tvrdnji?\nSDP PITA ŠĆEPANOVIĆ 25. 02. 2016. 17:54 >> 17:45 0\nSDP PITA ŠĆEPANOVIĆ\nDa li DPS stoji iza svojih tvrdnji?\nSocijaldemokratska partija (SDP) zatražila je od poslanice Demokratske partije socijalista (DPS) Marte Šćepanović da kaže da li DPS stoji iza tvrdnji izrečenih na press konferenciji po završetku pregovora u Skupštini Crne Gore ili ne.\nŠćepanović je ranije danas saopštila da potpredsjednik SDP-a, Raško Konjević, sluša samo lidera te partije, Ranka Krivokapića, te da su se njih dvojica "zanijeli i pokušali da trguju funkcijom, kojom više ne raspolažu".\n"Ključno pitanje na koje poslanica Marta Šćepanović u svom obraćanju ne uspijeva da odgovori: da li DPS stoji iza tvrdnji izrečenih na press konferenciji po završetku pregovora ili ne? Dakle, da li su prihvatili sve, osim pitanja Javnog servisa, koji danas funkcioniše kao partijska televizija a ne kao javni servis? I u čemu je problem da to u pisanoj formi potvrde crnogorskoj javnosti, ako stoje iza javno izrečene riječi?", navodi se u reagovanju SDP-a.\nU toj partiji smatraju da bi bilo korisnije da Šćepanović, kao predstavnik građana, saopšti šta misli o slučaju “Limenka”, Insitutu "Simo Milošević" gdje je prodato oko 200.000 m2 zemlje i 75.000 m2 objekata na pjeni od mora za 10 miliona eura, pitanju Solane gdje metar kvadratni želi da se proda po cijeni od pet centi...\n"I da li zna koliko štete ti slučajevi nanose građanima za koje se navodno Marta tako revnosno zalaže", dodaje se u saopštenju.\nTakođe, SDP je poručio da poslanica DPS-a saopšti javnosti šta misli o postupcima kolega iz Predsjedništva i Glavnog odbora DPS koji su osumnjičeni za kriminalno udruživanje i na desetine miliona štete koje su nanijeli građanima, "a sve pod plaštom borbe za bolji život funkcionera DPS-a".\nSDP Marta Šćepanović SDP - DPS DPS - SDP


SDP želi poštene izbore kao preduslov poštene vlasti!\nAner Žuljević, delegat SDP BiH u Domu naroda Parlamenta Federacije BiH, naveo je kako će SDP BiH učiniti sve da okupi progresivne snage na izmjeni izbornog zakonodavstva, u smislu uvođenja vanrednih izbora i tehnologije koja će osigurati izbornu volju građana.\n„Završavamo platformu BH bloka, u koji ćemo, zajedno sa našim partnerima pozvati sve, da zajednički pokažemo kako je ovo stanje koje danas imamo vještačko i programirano, te da sva tri nacionalizma rastu podržavajući jedan drugog, kroz destrukciju ljudskih života!\nU narednoj godini završavamo naš veliki projekat, kojim želimo pokazati da smo istinski stranka životnih problema i rješenja, gdje ćemo naš #plan10 u potpunosti pretvoriti u konkretna zakonska rješenja za bolji život građana u svim segmentima života, od poslovnog okruženja, rasta minimalne plate, zdravstva, poljoprivrede, obrazovanja i borbe protiv korupcije.\nZavršavamo i našu platformu – Lokalni ekonomski razvoj, koja će promovisati rješenja za jedinstveni pristup razvoju svih lokalnih zajednica u BiH, a istu ćemo u narednih dva mjeseca prezentovati građanima širom BiH.\nRevolucija u BiH je počela, nažalost ne izlaskom građana na ulice, nego izlaskom iz zemlje!\nPosljedice takve revolucije su dramatično veće i osjetit će se dugoročno!\nRazlog je jednostavan, sistem kako je nakaradno postavljen ne omogućava građanima da imaju alternativu kakvu imaju u uređenim društvima da, nakon neformiranja vlasti za gotovo godinu dana ili nezadovoljstva građana po bezbroj pitanja, izbore pravo za vanredne izbore!\nVanredni izbori su šansa da zadržimo ljude i ponudimo nadu da se stvari mogu mijenjati demokratski.\nJučer smo imali sastanak sa svim našim izabranim/imenovanim zvaničnicima koji je imao za cilj predstaviti sve procese koji su pred nama u periodu 2019/2020.\nZemlja nikad nije bila u većoj krizi i očekujemo maksimalan angažman i posvećenost struktura SDP-a u praktičnoj realizaciji naših izvornih principa koje branimo, a to su sloboda, jednakost i solidarnost, koje nacionalizmi doslovno satiru na svakom koraku.\nPovjerenje građana nam je svetinja i tražimo da svi naši izabrani shvate da kroz svoj posvećen i pošten angažman prije svega, štite sebe i svoje porodice, a onda i SDP.\nŽivotni problemi građana moraju biti prioriteti u radu naših ljudi na svim nivoima, jer je jasno kako politike konflikta i nacionalizma iz ove zemlje doslovno otjeraju svaki dan četiri porodice“, naveo je Žuljević.


Prvi hladni signali iz Moskve – šta posle poruke Zaharove o “prijateljstvu” – SLOBODNA VOJVODINA\nPrvi hladni signali iz Moskve – šta posle poruke Zaharove o “prijateljstvu”\nMarija Zaharova je na jučerašnjem obraćanju novinarima u izvesnoj meri zaoštrila retorika govoreći i o tome da “možda različito gledamo na to šta je prijateljstvo”.\nCopyright Tanjug/Federation council of the Federal assembly of the Russian Federation/Vladislav Tarasov\nSrbija, suprotno većini zemalja u Evropi, nije uvela sankcije Rusiji zbog invazije na Ukrajinu. Sa najviših instanci iz Beograda se sve češće čuje kako Srbija trpi velike pritiske Zapada da uskladi svoju spoljnu politiku po ovom pitanju sa EU, a direktna pretnja po evropski put ukoliko se to ne desi, nedavno je došla od nemačke ministarke spoljnih poslova. U nekoliko navrata se iz Kremlja moglo čuti da razumeju dosadašnje poteze Srbije prema Rusiji. Međutim, portparolka ruskog ministarstva spoljnih poslova Marija Zaharova ipak je na jučerašnjem obraćanju novinarima u izvesnoj meri zaoštrila retorika govoreći i o tome da “možda različito gledamo na to šta je prijateljstvo”.\nIzjava Zaharove, među stručnjacima i poznavaocima diplomatskih prilika sa kojima je i Euronews Srbija razgovarao, tumači se kao prvi signal nerazumevanja Moskve prema potezima Srbije, makar oni bili u izvesnoj meri i iznuđeni. Pitanje koje to nameće jeste i šta su sledeći potezi ili koliko su daleko spremni da idu i kakvim “oruđima” zapravo raspolažu u potencijalnoj politici pritiska prema Srbiji.\n“Beležimo izjave srpskih političara o pritiscima koje trpe, kao i izjave da je Rusija prijatelj Srbiji. Međutim, možda različito gledamo na to šta je prijateljstvo – mi smo svoje prijatelje kroz teška vremena uvek podržavali, i polazimo od toga da oni čine isto”, rekla je Zaharova.\nZaharova je na ovaj način komentarisala glasanje Srbije u Ujedinjenim nacijama za to da Rusija bude suspendovana iz Saveta za ljudska prava UN.\nDodala je i da im “predstavnici mnogih zemalja koje žele da vode nezavisnu politiku govore kako su pod velikim pritiscima Zapadnih zemalja, a naročito SAD, i da zbog toga pribegavaju kompromisima”, kao i da Rusija “polazi od toga da će se tradicionalni partneri u međunarodnim institucijama dosledno držati stavova koji odražavaju njihove istinske nacionalne interese i istinski prijateljski odnos prema Rusiji”.\nZa Srećka Đukića, bivšeg ambasadora Srbije u Belorusiji, neophodno je napraviti razliku između interesa i prijateljstva, koji se ne poklapaju uvek. On podseća da je i zvanična Moskva toga svesna\n“Mi istorijski zaista jesmo prijateljski narodi, ali se dešavalo da nam se interesi ne poklapaju – na primer, sad će biti 30 godina kako je Rusija u Savetu bezbednosti (SB) UN, naša prijateljska zemlja, glasala za rezoluciju 757 kojom se uvode najstrašnije sankcije koje su ikada uvedene jednoj zemlji, SR Jugoslaviji. Oni su tada imali neke svoje interese koji se nisu podudarali sa tradicionalnim prijateljstvom”, kaže Đukić za Euronews Srbija.\nOn smatra da “nije fer od strane velike Rusije da se mala zemlja koncima i konopcima vezuje za prijateljstvo, a da pritom ne sme da sledi svoje interese”. Dodaje i da izjava Zaharove “nema neko posebno utemeljenje, jer nam postavlja nemoguće uslove”.\n“Mi jesmo zemlja koja nije za uvođenje sankcija Rusiji – u načelu smo protiv svih sankcija zato što smo ih preživeli i sami. Ipak, ne možemo ostaviti naš narod izolovan jer nismo u položaju Belorusije. Mi smo zemlja koja se nalazi u moru zemalja Evropske unije”, kaže Đukić.\nVreme za odluku i posledice\nUpravo ta činjenica imala je uticaj i na poteze koji su u proteklom periodu povučeni. Od kako su izbori u Srbiji završeni, sve su glasnije poruke koje dolaze od visokih zvaničnika, mahom sa Zapada. Iako se plasiraju na različite načine, suština je ista – dolazi vreme za odluku Srbije, i moraće da izabere da li će uvesti sankcije Rusiji ili ne, a svaka odluka imala bi svoje posledice.\nDo sada, mere koje je Srbija preduzela a koje bi se smatrale suprotnim interesima Rusije, odnose se na dva glasanja u UN. Pri prvom glasanju, Srbija se priključila rezoluciji kojom se osuđuje i naziva agresijom ruski napad na ukrajinsku teritoriju. Drugim glasanjem u UN, Srbija je podržala rezoluciju kojom se Rusija suspenduje iz Saveta za ljudska prava UN, i upravo to je Zaharova komentarisala.\nSankcijama EU, Srbija se nije pridružila, a diplomata Zoran Milivojević to vidi i kao znak da Beograd u ovom trenutku ne menja stav prema Moskvi, a za izjavu Zaharove kaže da bi “morala dodatno da je obrazloži”.\nGlasanje za osudu ruskog napada na Ukrajinu, UN\n“Rusija je, povodom glasanja u UN, rekla da razume da su Srbija i Mađarska pod zapadnim pritiscima. Portparol Kremlja Dmitrij Peskov je o tome govorio, a rekao bih da je on nadležniji od Zaharove. Kad smo glasali o osudi upada, imali smo u vidu međunarodno pravo i uvek ćemo se tako ponašati, jer je to za nas principejalan stav vezan i za Kosovo i Metohiju. To je stav koji je poznat ruskoj strani, kao i stav da Srbija od prvog dana uvažava teritorijalni integritet Ukrajine još od 2014. godine”, kaže Milivojević za Euronews Srbija.\nDodaje da je drugo glasanje u UN bila “direktna ucena u vezi sa naftom”, i ocenjuje da “koliko smo videli, ruska strana to zna”.\nEvropska unija je, naime, izuzela Srbiju sa liste zemalja čijim kompanijama se zabranjuju bilo kakve transakcije sa firmama u trećim zemljama u kojima 12 ruskih firmi ima vlasnički udeo veći od 50 odsto, a među njima je i Gaspromnjeft koji je u Srbiji vlasnik 56,15 odsto akcija Naftne industrije Srbije. Da ovo nije učinjeno, Srbija bi se suočila sa snabdevanjem putem naftovoda JANAF već od 15. maja.\nĐukić, međutim, ističe da “Srbija, iako nije uvela sankcije Rusiji, svakako trpi sankcije”.\n“Naš izvoz u Rusiju je stao, prema tome, uvodili mi Rusiji sankcije ili ne, mi sankcije trpimo. Ne možemo da izvezemo našu robu u Rusiju, jer su zatvoreni putevi preko Ukrajine i Belorusije”, kaže Đukić, i podseća da će “drugi nama uvesti sankcije, ako ih mi ne uvedemo Rusiji”.\nSa druge strane, Milivojević smatra da je “crvena linija” preko koje Rusija ne bi mogla da pređe, upravo eventualna situacija u kojoj Beograd Moskvi uvodi sankcije\n“Ako mi uvedemo sankcije Rusiji, onda je sasvim sigurno da ne možemo računati da će se Rusija prema nama ponašati blagonaklono, i da ćemo se svrstati uz onaj deo sveta koji uvodi sankcije. Onda možemo očekivati da Rusija preispita svoj stav prema nama, vezano za Kosovo i Metohiju i druge stvari u budućnosti”, kaže Milivojević.\nŠta Rusija može?\nPostavlja se, međutim, pitanje, šta Rusija može da uradi kako joj Srbija ne bi uvela sankcije ili preduzela neke dalje mere protivno njenoj koristi? Sagovornici Euronews Srbija saglasni su da u trenutnoj poziciji Rusija nema veliki “ucenjivački kapital”, ali da i dalje postoji nekoliko ključnih kanala kojima bi mogla da utiče na odluke Srbije.\n“Rusija ne može da izvrši pritisak jer je i ona pod pritiskom, prema njoj se digla cela Evropa i uvode se sankcije na dnevnoj bazi. Oni ne mogu nikome da uvedu sankcije. Mogu da uvedu kontramere Evropi, da zatvore gas i tako dalje, ali to je druga stvar”, kaže Milivojević.\nIpak, dodaje, postoje tri stvari koje su od suštinskog nacionalnog interesa za Srbiju, a na koje Rusija može da ima uticaja – u pitanju su Kosovo i Metohija, Republika Srpska, i energenti. Ova pitanja bi mogla biti pokrenuta, dodaje, ukoliko bi Srbija uvela eventualne sankcije Rusiji.\nU scenario vezanom za Kosovo i Metohiju, po pravili se ističe mogućnost da Rusija Srbiji na međunarodnim forumima gde se otvara pitanje Kosova, uskrati podršku. To bi, kako kaže Milivojević, bilo kao kada bi, na primer “ćutali kada Kosovo traži prijem u Unesko”.\nIpak, kada je reč o KiM, Srbija se osim na podršku Rusije, oslanjala i na podršku Kine koja je takođe bila jedna od ključnih država koje bi glasale u interesu Srbije kada je pokrenuto pitanje Kosova, uključujući i Savet bezbednosti UN.\nĐukić smatra da bi za Rusiju ipak bilo teško da promeni stav prema Kosovu, bez obzira što je to jedan vid pritiska koji stoji nad Srbijom pri odlučivanju za “istok ili zapad”.\n“Rusija jedino može da promeni svoj principijelan stav prema Kosovu. Ali, ona je taj stav zauzela davno i na osnovu međunarodnog prava. Taj stav ne bi smeo da dođe pod uticajem promene našeg stava prema Rusiji”, smatra Đukić.\nPored toga, dodaje da je i Srbija “mnoge stvari uradila za Rusiju kako bi ona štitila naše interese u vezi sa Kosovom u UN”.\n“Jedna od tih stvari je i da smo prodali NIS po vrlo niskoj ceni, imajući u vidu rusku poziciju povodom Kosova, i da će ta pozicija ostati netaknuta. Mislim da oni ne bi smeli sada tu da dovedu u pitanje svoj principijelan stav”, zaključuje Đukić.\nMilivojević, s druge strane, podseća i da Srbija uskoro treba da počne pregovore oko nove cene gasa, jer ugovor ističe u maju. Cena gasa koju Srbija trenutno plaća Rusiji jedna je od najmanjih u Evropi, a iz pregovora koji slede i tokom kojih će biti formiran novi ugovor videće se i koliko su zapravo “hladni” novi signali iz Moskve.\nRelated Topics:EUMarija Zaharovarat u UkrajiniRusijasankcije RusijiSrbija\n“Ratko, sa koliko godina si ti ostao trudan?”: SKANDALOZAN TVIT ministra za brigu o porodici ponovo stavio ŽENE U SRBIJI na stub srama\nOštetili Direkciju za robne rezerve za 2,5 miliona evra


Kiparski pasoš dva miliona, letonski manje od 100.000 eura, crnogorski u zlatnoj sredini - Moja Crna Gora\nKiparski pasoš dva miliona, letonski manje od 100.000 eura, crnogorski u zlatnoj sredini\n12/08/2018\tvijesti iz crne gore Izvor: Pobjeda\nCijena crnogorskog ekonomskog pasoša od ukupno 450.000 eura za investiciju u razvijeni dio države i 250.000 eura u sjever, uz dodatnih 100.000 eura takse, u “zlatnoj je sredini” među zemljama koje ga daju. Ali je od cijene, kažu analitičari, mnogo bitnije da ovo državljanstvo bude generator otvaranja novih radnih mjesta i rasta ekonomije, a ne pukog punjenja državnog budžeta.\nPasoše na prodaju nude mnoge zemlje za ulaganje od stotinjak hiljada pa do preko dva miliona eura. Ovu vrstu državljanstva daju Kipar, Malta, Grčka, Austrija, Velika Britanija, Portugalija, Španija, Švajcarska, Bugarska, Mađarska, SAD, Australija, Singapur, Novi Zeland…\nVlada Crne Gore je, podsjetimo, 26. jula tekuće godine donijela odluku da se pridruži ovim zemljama. Usvojila je informaciju o programu sticanja crnogorskog ekonomskog državljanstva i naložila institucijama da stvore pretpostavke kako bi on mogao početi da se primjenjuje od 1. oktobra. Vlada će, kako je saopšteno, naplaćivati naknadu do 100.000 eura po zahtjevu i novac usmjeravati u poseban fond za razvoj nerazvijenih područja. Ekonomske pasoše, kako je odlučila Vlada, moći će da dobije najviše 2.000 najreferentnijih aplikanata iz zemalja koje ne pripadaju Evropskoj uniji i to tokom ograničenog perioda od tri godine.\nMeđu najskupljim ekonomskim pasošima su kiparski, austrijski, britanski… Ekonomski pasoš Kipra dobija se za 2.000.000 eura uloženih u nekretnine ili uz kupovinu državnih akcija u tamošnjim kompanijama za najmanje 2.500.000 eura. I u ovoj zemlji po propisima pasoš ne može dobiti osoba sa kriminalnim dosijeom, niti onaj na listi lica čija je imovina zamrznuta po nalogu EU. Austrija nudi ovu vrstu pasoša za dva miliona eura ulaganja uz niz drugih uslova. Engleski pasoš se dobija za ulaganje od milion funti uz niz drugih uslova i ključni je da investitor nema kriminalni dosije.\nMalta nudi ovu vrstu pasoša za individualni investicioni program oko 900.000 eura, a program boravka je oko 275.000 eura. Bugarska nudi ovu vrstu državljanstva za ulaganje od 650.000 eura i druge uslove koje aplikant mora ispuniti. Pasoš SAD “košta” pola miliona dolara. Grčki pasoš se dobija za ulaganje od 250.000 eura.\nZa irski i portugalski pasoš potrebna je investicija od najmanje 675.000 dolara, uz niz drugih administrativnih uslova. U zemlji sa najstarijim ekonomskim državljanstvom karipskim ostrvima St. Kits end Nevis danas se pasoš dobija za 250.000 dolara investiranja ili kupovinu nekretnine od najmanje 400.000 dolara. U Letoniji možete kupiti državljanstvo za 96.000 dolara.\nEkonomski analitičar Predrag Drecun, komentarišući cijenu crnogorskog ekonomskog pasoša, Pobjedi je kazao da je ona vjerovatno dobro odmjerena, ali i podvukao da ne treba da bude primarni uslov, odnosno faktor prilikom donošenja odluke.\n“Ključno je pitanje šta je naš cilj-da li da punimo budžet ovim taksama od po 100.000 eura po zahtjevu ili da privlačimo investitore kako bi multiplikovali investicije koje dovode do rasta ekonomije i povećanja radnih mjesta. Poželjno bi bilo da su proizvodne investicije, što bi dodatno uticalo na uravnoteženje spoljnotrgovinskog bilansa. Ne znam šta Vlada ima u planu, ali sama cijena u principu ne znači mnogo, odnosno ništa”, kaže Drecun.\nOn vjeruje da je Vlada dobro odmjerila cijenu jer nije među najvišima, a nije ni među najnižima.\n“Mnogo je važnije s kojom strategijom za privlačenje investitora nastupa naša Vlada, odnosno država. Po meni bi punjenje budžeta trebalo da bude sekundarnog značaja. Kvalitet investitora treba da bude primarni. Ako naš pasoš dobiju investitori sa dobrim imenom, koji imaju biznis planove u proizvodne programe, onda je to pun pogodak. Istina, nema štete i ako dođe neko i kupi kuću koja nema ekonomsku funkciju, jer će, ako ništa, plaćati porez svake godine, ali je to umrtvljeni kapital sa aspekta ekonomije. U toj situaciji nijesmo bogzna mnogo učinili i efekat za ekonomiju naše države neće biti veliki”, objašnjava ovaj analitičar.\nEkonomski analitičar dr Vasilije Kostić smatra da je cijena ekonomskog državljanstva Crne Gore niska.\n“Cijena je trebalo biti znatno veća jer iznosi koji su određeni ne garantuju ni približno investicije koje bi mogle biti od većeg značaja ni kada je ekonomija obima u pitanju, niti stvaranje značajnijeg broja radnih mjesta. Očigledno je da su kreatori odluke imali u vidu veću učestalost takvog oblika ulaganja, a ne pojedinačne izolovane slučajeve”, kazao je Kostić Pobjedi.\nOn smatra da je u vidu trebalo imati pojedinačne slučajeve.\n“Ekonomsko državljanstvo ne može biti praksa već izuzetnost-specifikum. Tako je i cijena trebala biti mnogo veća. Ovako, rekao bih da se određivanjem relativno niske cijene ekonomskog državljanstva otvaraju veće mogućnosti za njegovu zloupotrebu i svojevrsno kompromitovanje”, naglasio je Kostić.\nUskoro bi trebalo da budu objelodanjeni svi detalji ekonomskog državljanstva. Vlada će, kako je dogovoreno, takođe angažovati renomirane due dilligence agente specijalizovane za provjeru zainteresovanih aplikanata, kao i neku od renomiranih revizorskih kuća/ pravnih savjetnika da obavlja sve ostale potrebne provjere zainteresovanih kandidata. Ovaj novi program je, objasnili su, dio neprekidnih napora Vlade da privuče neposredna strana ulaganja. Vlada očekuje da će ovaj program dovesti do povećanja privrednih aktivnosti i kretanja kapitala.\nTags crna gora ekonomsko drzavljanstvo


Jokić odličan u pobedi Denvera nad Torontom, San Antonio bolji od Orlanda\nBeta\t 2. februara 2016. 07:30\nKošarkaši Denvera pobedili su u noći izmedju ponedeljka i utorka na svom parketu Toronto sa 112:93, a najzaslužniji za trijumf ekipe iz Kolorada bio je srpski Košarkaš Nikola Jokić, dok je San Antonio u Teksasu savladao Orlando sa 107:92 u utakmicama NBA lige.\nDenver je pred svojim navijačima okončao niz Toronta od 11 uzastopnih pobeda, a Nikola Jokić je pružio najbolju partiju od dolaska u NBA ligu. On je protiv ekipe iz Kanade postavio rekord karijere u svojoj debitantskoj sezoni u najjačoj ligi sveta. Jokić je već u prvom poluvremenu utakmice bio blizu “dabl-dabl” učinka, pošto je imao 15 poena i sedam skokova.\nNešto slabije je srpski centar odigrao u drugom poluvremenu, ali je meč ipak uspeo da završi sa 27 poena i 14 skokova. Ispratio ga je Vil Barton sa 20 poena i sedam uhvaćenih lopti, dok je Rendi Foj dodao 16, a Kenet Farid i Danilo Galinari postigli su po 13.\nToronto je predvodio Demarkus Derozan sa 24 poena, dok je Terens Ros postigao 19.\nDenver posle ovog meča ima 19 pobeda i 30 poraza, te se nalazi na 11. mestu Zapadne konferencije, dok Toronto ima skor – 32/16 i zauzima drugo mesto na Istoku.\nSan Antonio je pred svojim navijačima za uspeo da se iskupi za ubedljiv poraz od Klivelnda u gostima. Lamarkus Oldridž je odigrao svoj najefikasniji meč, postigao je 28 poena, a Patrik Mils je dodao 22.\nU timu San Antonija opet zbog povrede nije bilo Tima Dankana, ali srpski centar Boban Marjanović je ipak proveo samo dva i po minut na parketu i za to vreme se dvaput upisao sa linije za slobodna bacanja , uz jednu blokadu.\nS druge strane, u timu Orlanda najistaknutiji je bio Nikola Vučević sa 20 poena i 10 skokva, jedan manje ubacio je Viktor Odalipo, dok je Aron Gordon dodao 12.\nSparsima je to bila 40. pobeda u sezoni, a pored toga imaju i osam poraza, dok Orlando ima skor od 21 trijumfa i 26 poraza.\nDalas je poražen od Atlante sa 97:112, te tako nije uspeo da upiše treći uzastopni trijumf, dok su Hoksi prekinuli seriju od tri poraza.\nNajefikasniji u trijumfu Atlante bio je Džef Tig sa 32 poena, što mu je ujedno i najbolji učinak ove sezone, dok je Kajl Korver postigao 16, a Denis Šreder dodao je 14.\nU ekipi Dalasa istakao se Dirk Novicki sa Čendler Parson sa 19 poena i 11 skokova, dok je Dirk Novicki postigao 18, a Hose Huan Barea dodao je 15.\nJuta je pobedom protiv Čikaga od 105:96 posle produžetka ostala u trci za plej-of. Derik Rouz je 18 sekundi pre isteka regularnog toka pogodio šut za tri poena i odveo Čikago na tri poena prednosti (93:90). Nakon toga Bulsi su na liniju za slobodna bacanja poslali Gordona Hejvarda, koji je samo jednom bio precizan, ali su se njegovi saigrači izborili za još jedan napad, koji je završen “lej-apom” za najefikasnijeg pojedinca meča.\nHejvard je meč završio sa 27 poena i 12 skokova, Rodni Hud postigao je 19, dok je Rudi Gober postigao 16, a uz to je imao i 12 uhvaćenih lopti.\nNajefikasniji u ekipi Čikaga bio je Džimi Batler sa 26 poena, dok je Pau Gasol postigao 19, a Rouz je dodao 14 poena.\nJuta ima 22 pobede, jedan manje od osmoplasiranog Portlanda u Zapadnoj konferenciji, i 25 poraza, dok Čikago ima skor od 25/21.\nU ostalim mečevima Klivlend je posle produžetka savladao Indijanu sa 111:106, Detroit je bio bolji od Bruklina sa 105:100, dok je Memfis sa 110:95 savladao Nju Orleans, a Oklahoma je kod kuće sa 114:98 pobedio Vašington. U poslednjem meču dana Sakramento je sa 111:104 trijumfovao protiv Milvokija.\nIndijana – Klivlend 106:111 (Nakon produžetka)\nOklahoma – Vašington 114:98\nJuta – Čikago 105:96 (Nakon produžetka)


Nenad Prokić napustio LDP – Nadlanu.com\nObjavljeno 3. nov 2012. / 15:11:38\nDosadašnji funkcioner Liberalno – demokratske partije (LDP) Nenad Prokić podneo je u subotu ostavku na mesto u Glavnom odboru i na članstvo u stranci.\nU pismu poslatom agenciji Beta, Prokić je naveo da ostavku podnosi zbog vredjanja na nacionalnoj osnovi člana Glavnog odbora LDP-a Hakije Eminovića iz Medvedje, na poslednjoj sednici Predsedništva stranke 2. novembra.\nProkić navodi da su zbog vredjanja Eminovića dva člana Predsedništva iz protesta napustila sednicu, dok “preostalim članovima, njih dvadesetiosam, to nije predstavljalo bilo kakvu smetnju, pa su ostali na sednici”.\nOn je dodao da je u članstvo Glavnog odbora ionako kooptiran bez pristanka.\nProkić je 30. oktobra objavio pismo pod naslovom “Umesto govora na Glavnom odboru LDP-a” u kojem je oštro kritikovao predsednika stranke Čedomira Jovanovića zbog liderske samovolje i ocenio da je stranka u veoma lošem stanju.\nHamilton najbrži u kvalifikacijama u Abu Dabiju\nNestašica goriva, vode, hrane


10. 12. 2015. Otvoren sastanak eksperata država članica i partnera OEBS-a, u Beču\nDržavni sekretar Ministarstva unutrašnjih poslova Aleksandar Nikolić otvorio je danas u Beču sastanak eksperata država članica i partnera OEBS-a o mrežnim mehanizmima za borbu protiv terorističkih kidnapovanja i operacije oslobađanja taoca.\nNikolić je ukazao na značaj razvoja mreže eksperata u borbi protiv terorizma u uslovima narastajuće nesigurnosti na globalnom planu koje obeležavaju strani teroristički borci, migraciona kriza i nedužne žrtve terorističkih napada u svetu.\nOn je naglasio da prioritet mora biti jačanje međunarodnih napora u presecanju izvora finansiranja terorizma, gde kidnapovanje i takozvane „lake mete“ čine važan deo.\nNikolić je podsetio na Ministarsku deklaraciju OEBS-a, usvojenu na Ministarskom savetu u Beogradu, kao i napore koje je Srbija uložila u oblasti borbe protiv terorizma tokom svog predsedavanja ovom organizacijom u 2015. godini.\n„Ovi napori bili su usmereni na jačanje partnerstva sa UN, EU i drugim međunarodnim organizacijama i regionalnim akterima sa jasnim ciljem pomaka sa proklamovanih osuda terorizma ka preduzimanju konkretnih akcija u primeni Rezolucije SB UN 2133“, istakao je Nikolić.\nOn je dodao da će Srbija nastaviti da bude aktivan kontributor i kao član Trojke OEBS-a u 2016. godini i nakon toga, jer smatramo da ta organizacija može pružiti vitalni doprinos jačanju bezbednosti i poverenja u evroatlanskom i evroaazijskom prostoru.\nNa nacionalnom planu, Nikolić je predstavio dostignuća u razvoju nove Nacionalne strategije za prevenciju i borbu protiv terorizma Republike Srbije i unapređenjima koja uvodi, a koja će se operacionalizovati kroz budući Akcioni plan za njenu implementaciju.\nNa dvodnevnom ekspertskom sastanku OEBS-a diskutovaće se i o nacionalnim organizacijama i mehanizmima međunarodne saradnje za upravljanje u slučajevima kidnapovanja, razvoju modaliteta za upotrebu ekspertske mreže u ovoj oblasti i razmeni nacionalnih operativnih iskustava u rešavanju talačkih kriza i slučajeva kidnapovanja.


Nikolić ne odustaje od štrajka – Nadlanu.com\nNikolić ne odustaje od štrajka\nBEOGRAD, 18. aprila 2011. (Beta) - Predsednik Srpske napredne stranke (SNS) Tomislav Nikolić, koji od subote štrajkuje gladju i žedju, kazao je u ponedeljak da "nema nikakvih dilema" i da ne odustaje od protesta.\nNikolić je izjavu novinarima dao u sobi privatnog Kliničko-bolničkog centra "Beograd" gde je smešten nakon što mu je u nedelju oko 20 sati pozlilo u prostorijama SNS-a u Domu narodne skupštine.\nPrema njegovim rečima, doktori su pokušali da ga ubede da prekine štrajk i oni su jedini koji to čine. Nikolić je kazao da do sada nije direktno dobio poruku patrijarha Irineja da treba da prekine štrajk, ali da očekuje da bi tu poruku tokom dana neko mogao da mu prenese.\nNikolić je kazao da predsednik Srbije i Demokratske stranke Boris Tadić ne mora više da ga obilazi, već da je dovoljno samo da mu se javno obrati. Tadić je razgovarao u nedelju sa Nikolićem u Domu narodne skupštine, nakon čega je kazao da izbori mogu da budu raspisani nakon što Srbija dobije status kandidata za EU.


Moguća objava izveštaja o iranskom nuklearnom programu - Sputnjik Srbija\n16:22 23 Januar 2021\n15:30 04.07.2015 (osveženo 16:19 05.10.2015) Preuzmite kraći link\n„Mislim da uz saradnju Irana do kraja godine možemo da predstavimo izveštaj o verifikaciji pitanja u vezi sa mogućom vojnom dimenzijom iranskog nuklearnog programa“, kazao je on a prenosi Rojters.\nAmano je, kako prenose RIA Novosti, rekao da se IAEA aktivnije uključila u pregovarački proces posredničke „Šestorke” (pet zemalja stalnih članica Saveta bezbednosti UN i Nemačke) sa Iranom, kako bi „dopunila zajednički akcioni plan tehničkim elementima“.\n„Kad bude postignut sporazum o sveobuhvatnom zajedničkom akcionom planu, IAEA će ponovo uneti elemente u vezi sa nukleaernom aktivnošću, čim bude trebalo“, kazao je on.\nAmano je, podseća agencija, ranije rekao da razjašnjavanje mogućih vojnih dimenzija iranskog nuklearnog programa ne mora nužno prethoditi rešavanju pitanja u okviru Zajedničkog sveobuhvatnog akcionog plana na kom rade „Šestorka“ i Teheran.\nBritanska novinska agencija navodi, pozivajući se na diplomate bliske pregovorima, da će izveštaj IAEA o do sada nerazjašnjenim pitanjima o ranijoj mogućoj vojnoj dimenziji iranskog programa biti uslov za olakšanje nekih sankcija Iranu, ukoliko bi Teheran i „Šestorka“ postigli napredak o istorijskom nuklearnom sporazumu.\nnuklearni program Irana, Međunarodna agencija za atomsku energiju, IAEA, Iran, Beč


Vijeće stranih investitora obilježilo 12 godina rada u BiH - Zenicablog\nVijeće stranih investitora obilježilo 12 godina rada u BiH – Vijeće stranih investitora (VSI) obilježilo je večeras u sarajevskoj Vijećnici 12 godina aktivnog rada te organizacije u Bosni i Hercegovini.\nPredsjednik VSI-a Branimir Muidža istakao je da je u drugom izdanju “Poslovnog barometra”, koji večeras predstavljaju, navedeno da nijedan ozbiljan strani investitor dosad nije izgubio svoj kapital u BiH, a 70 posto ih namjerava reinvestirati svoju dobit u naredne tri godine.\nPredsjedavajući Vijeća ministara BiH Denis Zvizdić rekao je da mu je zadovoljstvo prisustvovati ovakvoj manifestaciji jer je u fokusu svih nivoa vlasti u BiH jačanje poslovnog okruženja i privlačenje stranih investicija, ali i poticanje domaćih investitora na ulaganja.\n“Poslovni barometar” čine rezultati istraživanja provedenog među članicama VSI koji će biti korišteni za unapređenje poslovnog ambijenta, regulatornog okvira i efikasnosnosti administracije, kao i položaja kako domaćih tako i stranih investitora.\nNa ceremoniji je naglašeno da VSI očekuje da rezultati istraživanja predstavljeni u “Poslovnom barometru” budu korišteni kao podloga, putokaz i orijentir za donošenje budućih odluka i ekonomskih politika, uključujući politike poreza i doprinosa, unapređenje vladavine prava, te poticanje investicija u BiH.\nTagovibih ekonomija eu firme novac obiljezavanje poslovno stranci vijece vijece stranih investitora vsi


BANDO LOPOVSKA: Sad je došlo vreme da lepo priznate šta ste potpisali i obećali u Briselu! - TPKNEWS\n16:25 - 27/06/2022\nNaslovna/Uncategorized/BANDO LOPOVSKA: Sad je došlo vreme da lepo priznate šta ste potpisali i obećali u Briselu!\nDošao je zadnji trenutak da vlasti u Beogradu izađu u javnost i narodu jasno kažu šta je obećano u Briselu, kaže direktorka „Biznis info grupe“ Biljana Stepanović komentarišući usvajanje Zakona o Trepči kojim se imovina te kompanije prebacuje na Šiptarske okupatore.\n„Ali, ja ne znam šta su oni obećali u Briselu. Marko Đurić kaže „ovo je ultimatum“, Aleksandar Vučić kaže „nije ovo ultimatum“ a Maja Kocijančić kaže „to ste potpisali, nema ništa ovde novo“. „Nekako mi se čini da je došao zadnji trenutak da kažu: mi smo obećali to, potpisali to i desiće se to. Ali, ne verujem da će to uraditi “, rekla je ona.\nPovodom protesta radnika Trepče, ona je istakla da su oni jedini ugroženi.\n„Trepča je već podeljena na južni i severni deo i ovo je provizorijum koji ne može tako da ostane ako se očekuje privatizacija Trepče. Mora se narodu reći kakva je situacija i šta se dešava“, navodi Stepanovićeva.\nŠta je u Briselu potpisano, a šta javnost u Srbiji ne zna?\nKako stvari stoje, stiglo je vreme da se realizuje ono što je potpisano u Briselu. Međutim, kako bi se prikrio neviđena istorijska prevara, domaćoj javnosti se preko medijski kampanja i izjava uznemiranih funkcionera pokušava da se zamažu oči – pokušavaju da krivicu svale na drugu stranu.\nSvakom građaninu koji razumno posmatra trenutnu situaciju jasno je da je u Briselu potpisano sve što je ponuđeno.\nSada je neophodno medijski zataškati skandal oko predaje imovine Kosovu kao nezavisnoj državi.\nKao i uvek do sada, preko medija pokušava da se stvori psihiloška dilema – suštinski oni su krivi, ali preko medija optužuje drugu stranu kako bi u očima domaće javnosti ostali patriote koji se bore isključivo za interese Srbije.\nVELIKO GRADIŠTE: Obeležena godišnjica odbrane Stiga u Prvom svetskom ratu u selu Ram (FOTO/VIDEO)


RTCG - Radio Televizija Crne Gore - Nacionalni javni servis :: Svijet :: Prestolonasljednik naredio ubistvo Kašogija\nOBAVJEŠTAJNE SLUŽBE 17. 11. 2018. 09:46 >> 12:47 0\nPrestolonasljednik naredio ubistvo Kašogija\nAmerički obavještajci zaključili su da je ubistvo novinara Džamala Kašogija naredio saudijski prestolonasljednik Mohamed bin Salman.\nJedan američki zvaničnik je rekao da će zaključak obavještajaca dati vjetar u leđa kongresmenima koji žele da kazne Saudijsku Arabiju, blisku saveznicu Vašingtona, zbog tog ubistva.\nAmerička vlada je ove sedmice uvela sankcije za 17 saudijskih zvaničnika zbog navodne uloge u ubistvu Kašogija, ali su neki kongresmeni pozvali da se obustavi prodaja oružja Rijadu ili preduzmu druge strože kaznene mjere.\nNalaze obavještajnih agencija je prvi prenio Vašington post.\nSaudijska vlada je negirala te navode, a šef diplomatije Adel al-Džubeir rekao je da prestolonasljednik nema "apsolutno ništa" sa ubistvom.\nSaudijski državni tužilac najavio da će tražiti smrtne kazne za pet osumnjičenih ubica.\nPredsjednik SAD-a Donald Tramp, do sada je odbacivao pozive da obustavi prodaju oružja Rijadu, jer Saudijsku Arabiju smatra ključnim saveznikom u svojoj bliskoistočnoj politici.\nVašington post je takođe prenio da su američke obaveštajne agencije pregledale snimak telefonskog razgovora Halida bin Salmana, saudijskog ambasadora u Vašingtonu i prestolonasljednikovog brata, sa Kašogijem, u kome mu princ govori da će biti bezbjedan, ako ode u konzulat.


Vila Nevenakis Pefkohori 2019 - Euforija Travel Zrenjanin\nVila Nevenakis Pefkohori 2019\nVila Nevenakis je novoizgrađeni objekat, koji se nalazi na 400 metara od plaže i isto toliko od samog centra Pefkohorija.\nU neposrednoj blizini nalazi se supermarket, na svega 50 metara udaljenosti.\nU našoj ponudi imamo četvorokrevetne apartmane koji se nalaze u visokom prizemlju i sastoje se od dnevne i spavaće sobe.\nU dnevnoj sobi se nalazi kauč na razvlačenje (ili ugaona garnitura), pogodan za smeštaj dve odrasle osobe, dok se u spavaćoj sobi nalazi francuski krevet. Moderno i luksuzno opremljeni apartmani poseduju prostrane terase sa garniturama za sedenje, sa pogledom na ulicu.\nSve smeštajne jedinice opremljene su kuhinjom (električni šporet sa rernom, frižider, posuđe) namenjenom za pripremu lakih obroka, kupatilom sa tuš kabinom, TV-om, WiFi-jem, klima uređajem (uračunat u cenu najma, komarnicima i peškirima.\nČišćenje, promena peškira i posteljine je na 5 dana.\nLegenda: 1/2 Std – Dvokrevetni studio; 1/3 Std – Trokrevetni studio; 1/4 Std – Četvorokrevetni studio


KRIVIČNA PRIJAVA PROTIV ČEDOMIRA JOVANOVIĆA: Prijeti mu... – Mreza\nKRIVIČNA PRIJAVA PROTIV ČEDOMIRA JOVANOVIĆA: Prijeti mu…\nTreće osnovno javno tužilaštvo u Beogradu, nakon svih izvršenih provjera, naložilo je policiji da protiv lidera LDP-a Čedomira Jovanovića podnese krivičnu prijavu.\nKrivična prijava, prenose mediji, bit će podnesena zbog sumnje da je tokom incidenta koji je izazvao nedavno ispred jednog lokala na Novom Beogradu, počinio čak tri krivična djela – nasilničko ponašanje, uništenje tuđih stvari i ometanje službenog lica u vršenju dužnosti.\nJovanović je 2. juna napravio incident poslije kojeg je priveden u stanicu policije. On je, kako se sumnja, poslije kraće svađe u jednom lokalu ciglom razbio izlog drugog, a potom napao i vrijeđao policajce koji su došli da intervenišu.\n“Za nasilničko ponašanje zaprečena je kazna od šest meseci do pet godina zatvora, za ometanje službenog lica šest meseci do dve godine, a za oštećenje tuđe stvari do šest meseci ili novčana kazna”, objašnjava izvor beogradskog “Kurira”.\nPoslije privođenja u policiju, Jovanoviću je izmjereno više od 1,5 promila alkohola u krvi, a on se, navodno, pravdao da se ne sjeća incidenta koji je napravio.\nREAKCIJA MURIZA MEMIĆA NA HAPŠENJE ALISE MUTAP: “Mala lija je dolijala, neću stati dok ne bude uhapšena i…”


15:25 >> 19:34\nCrno-beli osvojili "krov": Tošić čuva Partizan\nPosle kiksa na meču sa Spartakom u Humskoj, Partizan se vratio na pobednički kolosek. Srpski šampion slavio je na "krovu" protiv Voždovca - 1:0 (1:0)\nŠta je rekao Đukić posle pobede na "krovu"?\nCrno-beli su slavili na "krovu", a trener Partizana Miroslav Đukić može da bude zadovoljan samo sa tri boda.\n17:13 >> 18:08\nVIDEO: Partizan drastično oštećen\nPartizan je pobedio na "krovu" Voždovac - 1:0 u 19. kolu Super lige Srbije golom Zorana Tošića, a što trijumf nije veća krivi su arbitri koji su u 34. minutu nisu priznali čist gol crno-belima.\nĐukić: Ronaldo i Mesi ne moraju da trče, a Suma mora\nTrener fudbalera Partizana Miroslav Đukić rekao je danas da će učiniti sve da se ekipa na "krovu" revanšira Voždovcu za jedini poraz u domaćem šampionatu.\nSuperliga: Partizan traži revanš na "krovu", Zvezda nastavak serije\nUtakmice vanrednog 19. kola Superlige Srbije na programu su sutra, fudbalere Partizana čeka teško gostovanje na Voždovcu, dok Crvena zvezda igra protiv Radnika na svom terenu.\nSuper liga: Nula u Čačku\nU prvom meču 18. kola Super lige Srbije, Borac i Voždovac odigrali su bez golova u Čačku.\nGeorgijević najbolji igrač Superlige za oktobar\nDrinčić pogodio iz kornera i pokrenuo preokret Čukaričkog (VIDEO)\nU malom gradskom derbiju Čukarički je na Banovom brdu savladao Voždovac sa 2:1 iako su gosti do 85. minuta imali prednost od 1:0.\nSuper liga: "Zmajevi" oduvali Zemunce\nNajubedljiviju pobedu u 12. kolu Super lige Srbije ostvario je Voždovac, koji je razvio Zemun na "krovu" - 6:0.\nSLS: Napredak pobedio na Kosanovićevom debiju, Voždovac i Radnički prate vodeće\nU nedelju je odigrano kompletno 11. kolo Superlige Srbije u kom su favoriti uglavnom opravdali svoju ulogu.\nKup Srbije: Eliminisani Radnički i Voždovac\nVeć u šesnaestini finala Kupa Srbije ispali su Radnički iz Niša i Voždovac.


SNSD i DNS protiv Govedaričine deklaracije | Info | Politika\n19. September, 09:20\nDomovina: Podržaćemo Govedaričinu deklaraciju 0 Podijeli Podijeli na facebook Podijeli na twitter Podijeli na viber Pošalji na mail\nDomovina: Podržaćemo Govedaričinu deklaraciju\n28.03.2017. / 13:23\nNarodna skupština RS razmatra danas Prijedlog deklaracije o zaštiti Dejtonskog sporazuma čiji je predlagač Vukota Govedarica (SDS). SNSD i DNS protiv Deklaracije, Domovina - "podržaćemo Deklaraciju"\nNarodna skupština RS razmatra danas Prijedlog deklaracije o zaštiti Opšteg okvirnog sporazuma za mir u BiH i ubrzanog puta ka EU, kao strateškim ciljevima Republike Srpske, čiji je predlagač poslanik Vukota Govedarica (SDS).\nMeđutim, odmah na početku rasprave, ova deklaracija izazvala je burne reakcije, te su iz SNSD-a i DNS-a naglasili da je neće podržati.\nPrema mišljenju predsjednika RS i lidera SNSD-a Milorada Dodika deklaracija je "podmetnuto kukavičije jaje", a smatra da je tekst tog dokumenta loš. Dodik zamjera SDS-u jer o deklaraciji nisu usaglasili stavove sa strankama u RS.\n"Mi želimo da se poštuje slovo Dejtonskog sporazuma, ali u toj deklaraciji nema ni slova o oduzetim nadležnostima RS i kako da se ona vrate", kazao je Dodik.\nPremijerka RS Željka Cvijanović smatra da je tekst pun manjkavosti i da "ulazi u sferu demagogije".\n"Tamo se uopšte ne govori o RS nego se veliča BiH. Promašili su temu, a ako su se bavili temom, onda su promašili sadržaj i niz drugih stvari, kao to da obave konsultacije oko ovog pitanja. Mislim da je ovo samo njihov pokušaj da pokažu kako navodno mogu nešto da rade i mobilišu neku volju. Ponudili su tekst koji je, malo je reći, pun manjkavosti i zamki za RS", kazala je Cvijanović.\nU Prijedlogu deklaracije navodi se, između ostalog, da su "svako narušavanje dejtonskih načela, majorizacija bilo kog od konstitutivnih naroda, ili jednostrani pokušaj unutrašnje teritorijalne i svake druge ustavne prekompozicije BiH, neprihvatljivi sa stanovišta interesa RS".\nGovedarica je rekao da je Dejtonskim sporazumom RS priznata kao jedan od dva ravnopravna entiteta u BiH, a srpski narod kao konstitutivan i ravnopravan.\n"Očuvanje Opšteg okvirnog sporazuma za mir u BiH i načela ravnopravnosti dva entiteta i tri konstitutivna naroda, treba predstavljati jedinstveni cilj nacionalne politike RS", rekao je Govedarica.\nPozvao je sve predstavnike političkih stranaka u RS i BiH da svojim političkim postupcima ne doprinose daljem rastu međuetničkih tenzija, već da zajednički djeluju u pravcu njihovih smirivanja, da bi bila obezbijeđena politička stabilnost kao preduslov za ekonomski razvoj.\nBratić: Ne nabacujem loptu Govedarici\nPotpredsjednik Narodne skupštine RS Senad Bratić kazao je danas da će Klub Domovina podržati Prijedlog Deklaracije o zaštiti Dejtonskog sporazuma, čiji je predlagač šef poslaničkog kluba SDS-a Vukota Govedarica.\nNa opaske da SDA "spasava SDS" ili iz drugog ugla "potapa SDS", Bratić je kazao da on "ne nabacuje loptu Govedarici".\n"Kao predstavnik Bošnjaka u RS doživio sam ovo kao jednu korektnu aktivnost, da se na prostoru RS stvari pokrenu u pravcu gdje će prioritet biti ekonomija, zapošljavanje, pristupanje EU i drugo", kazao je Bratić.\nOn je ocijenio da bi podršku spomenutoj deklaraciji trebao dati "svako ko želi biti dobronamjeran", te naglasio da je Ustav BiH živa materija, ali da se može mijenjati samo uz konsenzus tri konstitutivna naroda i odluke parlamenata u BiH.\n"Ovo je akt koji nema razloga da ne podržimo, posebno što dolazi od SDS-a, koji je, ruku na srce, opcija koja ima svoj legitimitet i istorijat. Nadam se da je ovo iskren i korektan materijal koji je predložen u NSRS", dodao je Bratić.\nGovedarica je, međutim, kazao kako je prilikom predlaganja skupštinskog dnevnog reda, SDA bio protiv deklaracije.


Han: Nemačka reakcija na poteze Turske razumljiva\nPokazali smo veliko strpljenje prema Turskoj: Johanes Han\nReakcija Nemačke, koja želi da pooštri svoju politiku prema Turskoj posle hapšenja aktivista za ljudska prava, "razumljiva" je, ocenio je danas evropski komesar za proširenje Johanes Han u intervjuu za nemački list Velt, prenosi Beta.\n"Mislim da smo pokazali veliko strpljenje prema Turskoj koja, kako se čini, to ne ceni", rekao je Han i dodao da je "reakcija Nemačke razumljiva".\nNemački ministar finansija Volfgang Šojble uporedio je Tursku s komunističkom Istočnom Nemačkom posle novog spora dve zemlje zbog hapšenja nemačkog aktiviste za ljudska prava Petera Štojdnera.\nNemačka je posle hapšenja Štojdnera zbog navodne povezanosti sa terorističkim grupama upozorila građane koji putuju u Tursku da se izlažu opasnosti od hapšenja i najavila niz drugih koraka protiv Turske.\nBerlin je tražio njegovo hitno oslobađanje, na šta je Ankara odgovorila da se tim zahtevom podriva nezavisnost sudstva i da neće podleći ucenama i pretnjama.\n"Nedavna hapšenja potvrđuju destruktivni kurs koji je Turska zauzela od pokušaja puča pre godinu dana i mi to snažno osudjujemo", rekao je Han.


Ponedjeljak, 3.08.2020., 18:55 Ponedjeljak, 3.08.2020., 17:50\nU Republici Srpskoj u protekla dva dana u saobraćajnim nesrećama poginule su četiri osobe, izjavila je portparol Ministartsva unustrašnjih poslova Republike Srpske, Danica Gnjatović.\n– Apelujemo na građane da poštuju saobraćajne propise kako bi svi zajedno spasili što veći broj života, jer je to vrijednost koja se ne može nadoknaditi, niti se greška koja je do toga dovela može popraviti – naglasila je Gnjatovićeva.\nOna je podsjetila da je u saobraćajnim nesrećama u avgustu 2018. godine poginulo 25 lica, a prošle godine 20, dok je samo u prva dva dana avgusta poginulo četvoro ljudi.\n– U julu ove godine poginulo je sedam ljudi, što je manje za 11 ili 61,1 odsto u odnosu na jul 2019. godine kada je evidentirano 18 poginulih lica, dok je julu 2018. poginulo 15 lica – naglasila je Gnjatovićeva.\nOna je naglasila da su pripadnici MUP-a u junu ove godine realizovali veći broj preventivnih i represivnih aktivnosti koje su u najvećoj mjeri i doprinijele smanjenu broju saobraćajnih nesreća sa smrtnim ishodom.\nGnjatovićeva je navela da je na putevima Republike Srpske prošlog mjeseca sankcionisano 10 620 prekršaja iz oblasti saobraćaja i podsjetila da će i u avgustu biti nastavljena preventivna akcija “Vozi oprezno – putuj bezbjedno”.\nOna je istakla da će pripadnici MUP-a nastaviti sa provođenjem planiranih pojačanih kontrola saobraćaja s ciljem poboljšanja stanja bezbjednosti saobraćaja i sprečavanja nastanka saobraćajnih nezgoda sa najtežim posljedicama.


Dragan Vučetić nije više državljanin BiH | Radio Trebinje\n24 септембра 2018, 6:20 AM\nDragan Vučetić nije više državljanin BiH\n3. априла 2015., 19:24\nBANJALUKA | Vučetić se odrekao državljanstva BiH tri godine prije nego što će mu Skupština RS dati garancije za preduzeća „Nikola Tesla“ od 12 miliona maraka.\nBivši savjetnik za investicije predsjednika Republike Srpske i bivši direktor javnog preduzeća „Nikola Tesla“, za koje je Republike Srpske garantovala kredit od 12 miliona KM, Dragan Vučetić odrekao se državljanstva BiH još 2010. godine i uzeo njemačko državljanstvo, saznaje poslovni portal CAPITAL.ba.\n„Lice Dragan Vučetić je 23.09.2010. godine u Ministarstvu civilnih poslova dalo izjavu o odricanju od državljanstva Bosne i Hercegovine radi sticanja državljanstva SR Njemačke. Imenovani je priložio svu potrebnu dokumentaciju, te je doneseno rješenje o prestanku državljanstva imenovanom. Rješenje je u skladu sa propisima dostavljeno nadležnim organima radi konstatacije činjenice prestanka državljanstva BiH, poništenja ličnih dokumenata, jmb-a, prebivališta i brisanja iz evidencija Ministarstva odbrane. Provjerom smo utvrdili da je ovom licu poništena lična karta i putna isprava“, navodi se u odgovoru Ministarstva civilnih poslova BiH.\nOdricanjem od državljanstva onemogućeno je eventualno procesuiranje Vučetića jer je on sada državljanin Njemačke. Tri godine poslije njegovog odbacivanja pasoša BH, Republika Srpska je za firmu „Nikola Tesla“ koju je Vučetić vodio, garantovalo vraćanje 12 miliona KM kredita.\nTEGELTIJA: JA GARANTUJEM\nDragan VuceticOva odluka izazvala je burnu raspravu na sjednici Parlamenta Srpske, a poslanici opozicije optužili su Vladu da pravi još jedan “sumnjiv posao“ i da je zaduženje nezakonito jer ovo preduzeće nije javno.\nMinistar finansija Zoran Tegeltija se branio, obećavajući da bi prvi pogon u Bileći trebalo da počne da radi već u maju 2013. godine u kome bi se odmah zaposlilo oko 400 radnika.\nU Ljubinju će biti izgrađen pogon u kojem će se zaposliti 350 radnika, a u Trebinju će biti zaposleno 800 radnika, tvrdio je Tegeltija. On je rekao da će lično snositi odgovornost ukoliko ovaj projekat ne uspije.\nNa pitanje novinara zašto na poziciju javnog preduzeća Vlada postavlja direktora koji iza sebe ima niz propalih privatnih firmi, Tegeltija je odgovorio da „ako je neko bio neuspješan u privatnom biznisu, ne znači da neće biti uspješan u rukovođenju državnom firmom“.\nVUČETIĆ: NJEMCI SELE IZ KINE U TREBINJE\nVučetić je objašnjavao kako Nijemci sele pogone iz Kine te kako će, ako na vrijeme ne obezbijedimo uslove, otvoriti fabrike negdje drugdje. Podsjetimo o Vučetiću se pisalo kao o nekome ko iza sebe ima nekoliko neuspješnih projekata, baš na području Hercegovine. Spominju se preduzeća „Pilana i namještaj“ u Nevesinju za koje je uzet kredit od oko 2 000 000 maraka, ali posao je propao; zatim voćnjak u Ljubinju i hladnjača u Berkovićima, firma za proizvodnju peleta, itd.\nPotvrđeno: Platane zahvatila trulež, struka ponudila rješenja\nOpozicija optuživala, Elektroprivreda priznala: Lani zaposleno 600 radnika


Dr Branislav Hačko predočio gimnazijalcima: Vezu između korone i anksioznosti, ali i važnost mentalnog zdravlja · gradski.online\nDr Branislav Hačko predočio gimnazijalcima: Vezu između korone i anksioznosti, ali i važnost mentalnog zdravlja\nKIKINDA- “Kovid infekcija, vakcinacija i uticaj infekcije na mentalno zdravlje” naziv je okruglog stola koji je u Kulturnom centru okupio učenike Gimnazije “Dušan Vasiljev”. Gimnazijalcima je najnovija istraživanja vezana za virus korona i anksioznost, predočio dr Branislav Hačko, specijalista socijalne medicine kikindskog ZZJZ:\n-Prema najnovijm studijama ogroman faktor koji određuje tok bolesti kovid pozitivnih pacijenata je anksioznost. Ranije studije pokazuju da su na tok bolesti najviše uticali šećerna bolest i visok krvni pritisak, kao pridružene bolesti, ali sada je to mentalno zdravlje- saopštio je dr Hačko.\nGimnazija u Kikindi jedna je od 12 u Srbiji koje su uključene u projekat “Pandegogija”. Reč je o projektu Nacionalne asocijacije nastavnika građanskog vaspitanja koji je uključio 12 gradova i opština u Srbiji, saznajemo od Miljana Kitanović, psihologa.\nU Gimnaziji je, prema njenim rečima, održana radionica na temu onlajn nastave, pandemije i mentalnog zdravlja, a osnovan je i vršnjački tim za podršku. Tim će pomagati vršnjacima, ukoliko se nađu u kriznim situacijama.\nPrethodnoProgram “Zajednici zajedno”: Kikindi i Bašaidu od NIS-a, oko 15,5 miliona za pet projekata\nSledećeKikindska rukometna kolonija u Adi: Brojna u oba kluba, treneri Viktor Felbab i Dragan Mrakić


Više od polovine mladih želi pobjeći iz RS i Banjaluke! - Leutar.net\nHomeMagazinDruštvoViše od polovine mladih želi pobjeći iz RS i Banjaluke!\n21. decembra 2017. Leutar Društvo, Republika Srpska, Vijesti 0\nPrema podacima iz pomenutog Migracijskog profila a koji je objavilo Ministarstvo BiH – sektor za imigraciju ističe se kako su glavni poslijeratni uzroci emigracije iz BiH ekonomske prirode te da je emigracija kontinuirani proces.\n“Cjelokupna društvena situacija je takva da veliki broj mladih jednostavno ne vidi budućnost na ovom području, jer bez podrške roditelja, ne mogu živjeti životom dostojnim čovjeka. Mladi vjeruju da je, što kaže Pušenje „život negdje drugdje“, i da će tamo moći naći posao mnogo lakše nego ovdje i zarađivati i do nekoliko puta više nego ovdje. Takva je situacija i sa srednje i sa visokoobrazovanima” ističe Lučka za naš portal.\nNavodi kako je tužno je takođe da se velikom broju visokoobrazovanih mladih ljudi mnogo više isplati da odu „vani“ i da rade posao koji nije u skladu sa njihovim obrazovanjem i sposobnostima, nego da ostanu ovdje i doprinesu napretku svoje zajednice sa svojim znanjem, jer ovdje moraju, ako uspiju dobiti posao, ili volontirati ili raditi za malen novac.